δίρηβΐυτθ ΝοΙ 


ίοοθΐίοη: Α1ήβ|5, ΕίΙιηίΚο 
ΤγροςίΓθίίο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



νΑΚνΑΡ 

ϋ3(θ: 2018.02.1 
ΕΕΤ , 

ΡΪΘ350Π: δί^ΗΒα ΡϋΡ 
(θΓη&θοΙοΙθϋ) ■ 


5435 



20 Φεβρουάριου 2018 


ΤΕΥΧΟΣ ΠΡΩΤΟ 


Αρ 


. Φύλλου 25 


ΝΟΜΟΣ ΥΙΎΑΡΙΘΜ . 4519 

Φορείς Διαχείρισης Προστατευόμενων Περιοχών 

και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Άρθρο 1 

Νομική μορφή Φορέων Διαχείρισης 

Προστατευόμενων Περιοχών 

1. Οι Φορείς Διαχείρισης Προστατευόμενων Περιο¬ 
χών (ΦΔΠΠ) είναι τα νομικά πρόσωπα ιδιωτικού δικαίου 
(Ν.Π.Ι.Δ.) του άρθρου 2, που έχουν ως σκοπό τη διοίκη¬ 
ση και διαχείριση των περιοχών, στοιχείων και συνόλων 
της φύσης και του τοπίου των άρθρων Ί 8, Ί 9 και 2 Ί του 
ν. Ί 650/1986 (Α' Ί 60), σύμφωνα με το άρθρο 4 του πα¬ 
ρόντος. Οι ΦΔΠΠ είναι κοινωφελή Ν.Π.Ι.Δ. και δεν έχουν 
κερδοσκοπικό χαρακτήρα. 

2. Οι ΦΔΠΠ εποπτεύονται από τον Υπουργό Περιβάλ¬ 
λοντος και Ενέργειας. 

Άρθρο 2 

Φορείς διαχείρισης και χωρική αρμοδιότητα 

Ί. Φορείς Διαχείρισης Προστατευόμενων Περιοχών 
είναι: α) οι υφιστάμενοι, κατά την έναρξη ισχύος του πα¬ 
ρόντος, είκοσι οκτώ (28) φορείς, όπως αυτοί μετονομά¬ 
ζονται κατά τα οριζόμενα στις περιπτώσεις α'έως κη'της 
παραγράφου 3 και β) οι οκτώ (8) φορείς που συνιστώνται 
με τις διατάξεις της παραγράφου 4. 

2. Η χωρική αρμοδιότητα των ΦΔΠΠ που μετονομάζο¬ 
νται στην παράγραφο 3, περιλαμβάνει την υφιστάμενη 
κατά την έναρξη ισχύος του παρόντος περιοχή ευθύνης 
τους, η οποία κατά περίπτωση επεκτείνεται στις περιοχές 
του δικτύου Νθΐυτθ 2000, που προβλέπονται στον πίνακα 
του Παραρτήματος I και στους χάρτες του Παραρτήμα¬ 
τος II του παρόντος. Η χωρική αρμοδιότητα των ΦΔΠΠ 
που συνιστώνται με την παράγραφο 4 περιλαμβάνει τις 
περιοχές του δικτύου Νθϊογθ 2000 κατά τα προβλεπό- 
μενα στα Παραρτήματα I και II του παρόντος. 

3. Φορείς Διαχείρισης Προστατευόμενων Περιοχών 
που προέρχονται από μετονομασία των υφισταμένων ή 
διατηρούν την αρχική τους ονομασία είναι οι εξής: 


α) «ΦορέαςΔιαχείρισης Προστατευόμενων Περιοχών 
Δέλτα Έβρου και Σαμοθράκης» με έδρα τηνΤραϊανού- 
πολη του Νομού Έβρου είναι το Ν.Π.Ι.Δ. με την επωνυμία 
«Φορέας Διαχείρισης Δέλτα Έβρου», που έχει συστα- 
θεί με την περίπτωση Ί της παρ. Ί 0 του άρθρου Ί 5 του 
ν. 2742/1999 (Α'207), είχε συγχωνευθεί με την περίπτωση 
α'της παρ. 1 του άρθρου 8 του ν. 4109/2013 (Α' 16) και 
η λειτουργία του παρατάθηκε διαδοχικώς με την παρ. 
20 του άρθρου 8 του ν. 4109/2013 και εν συνεχεία με το 
άρθρο 36 του ν. 4342/2015 (Α' 143) και το άρθρο 16 του 
ν. 4447/2016 (Α'241). 

β) «Φορέας Διαχείρισης Εθνικού Πάρκου Δάσους 
Δαδιάς - Λευκίμης - Σουφλίου» με έδρα τη Δαδιά του 
Νομού Έβρου είναι το Ν.Π.Ι.Δ. με την επωνυμία «Φο¬ 
ρέας Διαχείρισης Δάσους Δαδιάς», που έχει συσταθεί 
με την περίπτωση 2 της παρ. 10 του άρθρου 15 του 
ν. 2742/1999, είχε συγχωνευθεί με την περίπτωση α'της 
παρ. 1 του άρθρου 8 του ν. 4109/2013 και η λειτουργία 
του παρατάθηκε διαδοχικώς με την παρ. 20 του άρθρου 
8 του ν. 4109/2013 και εν συνεχεία με το άρθρο 36 του 
ν. 4342/2015 και το άρθρο 16 του ν. 4447/2016. 

γ) «Φορέας Διαχείρισης Λίμνης Κερκίνης» με έδρα την 
Κερκίνη του Νομού Σερρών είναι το Ν.Π.Ι.Δ. με την επω¬ 
νυμία «Φορέας Διαχείρισης Λίμνης Κερκίνης», που έχει 
συσταθεί με την περίπτωση 3 της παρ. 10 του άρθρου 
15 του ν. 2742/1999, είχε συγχωνευθεί με την περίπτωση 
γ'της παρ. 1 του άρθρου 8 του ν. 4109/2013 και η λει¬ 
τουργία του παρατάθηκε διαδοχικώς με την παρ. 20 του 
άρθρου 8 του ν. 4109/2013 και εν συνεχεία με το άρθρο 
36 του ν. 4342/2015 και το άρθρο 16 του ν. 4447/2016. 

δ) «Φορέας Διαχείρισης Λιμνοθάλασσας Μεσολογγίου- 
Ακαρνανικών Ορέων» με έδρα το Αιτωλικό του Νομού 
Αιτωλοακαρνανίας είναι το Ν.Π.Ι.Δ. «Φορέας Διαχείρι¬ 
σης Λιμνοθάλασσας Μεσολογγίου», που έχει συσταθεί 
με την περίπτωση 4 της παρ. 10 του άρθρου 15 του 
ν. 2742/1999, είχε συγχωνευθεί με την περίπτωση ε'της 
παρ. 1 του άρθρου 8 του ν. 4109/2013 και η λειτουργία 
του παρατάθηκε διαδοχικώς με την παρ. 20 του άρθρου 
8 του ν. 4109/2013 και εν συνεχεία με το άρθρο 36 του 
ν. 4342/2015 και το άρθρο 16 του ν. 4447/2016. 

ε) «Φορέας Διαχείρισης Προστατευόμενων Περιοχών 
Θερμαϊκού Κόλπου» με έδρα τη Χαλάστρα του Νομού 
Θεσσαλονίκης είναι το Ν.Π.Ι.Δ. «Φορέας Διαχείρισης 
Δέλτα Αξιού - Λουδία - Αλιάκμονα», που έχει συστα- 

θεί με την περίπτωση 5 της παρ. Ί 0 του άρθρου Ί 5 του 
ν. 2742/1999, είχε αυγχωνευθεί με την περίπτωση γ'της 
παρ. 1 του άρθρου 8 του ν. 4109/2013 και η λειτουργία 
του παρατάθηκε διαδοχικώς με την παρ. 20 του άρθρου 
8 του ν. 4109/2013 και εν συνεχεία με το άρθρο 36 του 
ν. 4342/2015 και το άρθρο 16 του ν. 4447/2016. 

στ) «Φορέας Διαχείρισης Κορώνειας - Βόλβης - Χαλ¬ 
κιδικής» με έδρα τον Λαγκαδά του Νομού Θεσσαλονί¬ 
κης είναι το Ν.Π.Ι.Δ. με την επωνυμία «Φορέας Διαχεί¬ 
ρισης Λιμνών Κορώνειας - Βόλβης», που έχει συσταθεί 
με την περίπτωση 6 της παρ. 10 του άρθρου 15 του 
ν. 2742/1999, είχε συγχωνευθεί με την περίπτωση γ'της 
παρ. 1 του άρθρου 8 του ν. 4109/2013 και η λειτουργία 
του παρατάθηκε διαδοχικώς με την παρ. 20 του άρθρου 
8 του ν. 4109/2013 και εν συνεχεία με το άρθρο 36 του 
ν. 4342/2015 και το άρθρο 16 του ν. 4447/2016. 

ζ) «Φορέας Διαχείρισης Εθνικού Θαλάσσιου Πάρκου 
Αλοννήσου - Βορείων Σποράδων» με έδρα την Αλόννη¬ 
σο του Νομού Μαγνησίας είναι το Ν.Π.Ι.Δ. με την επω¬ 
νυμία «Φορέας Διαχείρισης Εθνικού Θαλάσσιου Πάρκου 
Αλοννήσου - Β. Σποράδων», που έχει συσταθεί με την πε¬ 
ρίπτωση 7 της παρ. 10 του άρθρου 15 του ν. 2742/1999 
και η λειτουργία του συνεχίστηκε με την παρ. 12 του 
άρθρου 8 του ν. 4109/2013. 

η) «Φορέας Διαχείρισης Δέλτα Νέστου - Βιστωνίδας- 
Ισμαρίδας και Θάσου» με έδρα το Πόρτο Λάγος του Νο¬ 
μού Ξάνθης είναι το Ν.Π.Ι.Δ. με την επωνυμία «Φορέας 
Διαχείρισης Δέλτα Νέστου - Βιστωνίδας - Ισμαρίδας», 
που έχει συσταθεί με την περίπτωση 8 της παρ. 10 του 
άρθρου 15 του ν. 2742/1999, είχε συγχωνευθεί με την 
περίπτωση β'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/2016. 

θ) «Φορέας Διαχείρισης Πάρνωνα, Μουστού, Μαινά- 
λου και Μονεμβασίας» με έδρα το Άστρος του Νομού 
Αρκαδίας είναι το Ν.Π.Ι.Δ. με την επωνυμία «Φορέας Δι¬ 
αχείρισης Όρους Πάρνωνα και Υγρότοπου Μουστού», 
που έχει συσταθεί με την περίπτωση 9 της παρ. 10 του 
άρθρου 15 του ν. 2742/1999, και η λειτουργία του συνε¬ 
χίστηκε με την παρ. 12 του άρθρου 8 του ν. 4109/2013. 

ι) «Φορέας Διαχείρισης Λίμνης Παμβώτιδας Ιωαννί- 
νων» με έδρα τα Ιωάννινα του Νομού Ιωαννίνων είναι 
το Ν.Π.Ι.Δ. με την επωνυμία «Φορέας Διαχείρισης Λίμνης 
Παμβώτιδας Ιωαννίνων», που είχε συσταθεί με την περί¬ 
πτωση 10 της παρ. 10 του άρθρου 15 του ν. 2742/1999 
και καταργήθηκε με την περίπτωση β'της παρ. 9 του άρ¬ 
θρου 8 του ν. 4109/2013 και η λειτουργία του παρατάθη¬ 
κε διαδοχικώς με την παρ. 20 του άρθρου 8 του ν. 4109/ 
2013 και εν συνεχεία με το άρθρο 36 του ν. 4342/2015 
και το άρθρο 16 του ν. 4447/2016. 

ια) «Φορέας Διαχείρισης Αμβρακικού Κόλπου - Λευκά¬ 
δας» με έδρα την Άρτα του Νομού Άρτας είναι το Ν.Π.Ι.Δ. 
με την επωνυμία «Φορέας Διαχείρισης Υγροτόπων Αμ¬ 
βρακικού», που έχει συσταθεί με την περίπτωση 11 της 
παρ. 10 του άρθρου 15 του ν. 2742/1999 (Α'207), είχε συγ¬ 
χωνευθεί με την περίπτωση ε'της παρ. 1 του άρθρου 8 
του ν. 4109/2013 (Α' 16) και η λειτουργία του παρατάθηκε 


διαδοχικώς με την παρ. 20 του άρθρου 8 του ν. 4109/2013 
(Α' 16) και εν συνεχεία με το άρθρο 36 του ν. 4342/2015 
(Α' 143) και το άρθρο 16 του ν. 4447/2016 (Α' 241). 

ιβ) «Φορέας Διαχείρισης Υγροτόπων Κοτυχίου - Στρο- 
φυλιάς και Κυπαρισσιακού Κόλπου» με έδρα τον Λάππα 
του Νομού Αχάίας είναι το Ν.Π.Ι.Δ. με την επωνυμία «Φο¬ 
ρέας Διαχείρισης Υγροτόπων Κοτυχίου - Στροφυλιάς», 
που έχει συσταθεί με την περίπτωση 12 της παρ. 10 του 
άρθρου 15 του ν. 2742/1999, είχε συγχωνευθεί με την 
περίπτωση η'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/2016. 

ιγ) «Φορέας Διαχείρισης Εθνικού Πάρκου Βόρειας Πίν¬ 
δου» με έδρα τους Ασπράγγελους Ζαγορίου του Νομού 
Ιωαννίνων είναι το Ν.Π.Ι.Δ. με την επωνυμία «Φορέας 
Διαχείρισης Εθνικών Δρυμών Βίκου - Αώου και Πίνδου», 
που έχει συσταθεί με την περίπτωση 13 της παρ. 10 του 
άρθρου 15 του ν. 2742/1999, είχε συγχωνευθεί με την 
περίπτωση δ'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/ 2016. 

ιδ) «Φορέας Διαχείρισης Εθνικού Πάρκου Πρεσπών» με 
έδρα τον Άγιο Γερμανό Πρεσπών του Νομού Φλώρινας 
είναι το Ν.Π.Ι.Δ. με την επωνυμία «Φορέας Διαχείρισης 
Εθνικού Δρυμού Πρεσπών», που έχει συσταθεί με την πε¬ 
ρίπτωση 14 της παρ. 10 του άρθρου 15 του ν. 2742/1999 
και η λειτουργία του συνεχίστηκε με την παρ. 12 του 
άρθρου 8 του ν. 4109/2013. 

ιε) «Φορέας Διαχείρισης Εθνικού Δρυμού Αίνου» με 
έδρα το Αργοστόλι του Νομού Κεφαλληνίας είναι το 
Ν.Π.Ι.Δ. με την επωνυμία «Φορέας Διαχείρισης Εθνικού 
Δρυμού Αίνου», που έχει συσταθεί με την περίπτωση 

15 της παρ. 10 του άρθρου 15 του ν. 2742/1999, είχε 
συγχωνευθεί με την περίπτωση η'της παρ. 1 του άρθρου 
8 του ν. 4109/2013 και η λειτουργία του παρατάθηκε δι¬ 
αδοχικώς με την παρ. 20 του άρθρου 8 του ν. 4109/2013 
και εν συνεχεία με το άρθρο 36 του ν. 4342/2015 και το 
άρθρο 16 του ν. 4447/2016. 

ιστ) «Φορέας Διαχείρισης Εθνικού Δρυμού Ολύμπου» 
με έδρα το Λιτόχωρο του Νομού Πιερίας είναι το Ν.Π.Ι.Δ. 
«Φορέας Διαχείρισης Εθνικού Δρυμού Ολύμπου» που 
έχει συσταθεί με την περίπτωση 16 της παρ. 10 του άρ¬ 
θρου 15 του ν. 2742/1999 και η λειτουργία του συνεχί¬ 
στηκε με την παρ. 12 του άρθρου 8 του ν. 4109/2013. 

ιζ) «Φορέας Διαχείρισης Εθνικού Δρυμού Σαμαριάς - 
Δυτικής Κρήτης» με έδρα τα Χανιά του Νομού Χανίων 
είναι το Ν.Π.Ι.Δ. «Φορέας Διαχείρισης Εθνικού Δρυμού 
Σαμαριάς», που έχει συσταθεί με την περίπτωση 17 της 
παρ. 10 του άρθρου 15 του ν. 2742/1999, είχε συγχω¬ 
νευθεί με την περίπτωση θ'της παρ. 1 του άρθρου 8 του 
ν. 4109/2013 και η λειτουργία του παρατάθηκε διαδοχι¬ 
κώς με την παρ. 20 του άρθρου 8 του ν. 4109/2013 και εν 
συνεχεία με το άρθρο 36 του ν. 4342/2015 και το άρθρο 

16 του ν. 4447/2016. 

ιη) «Φορέας Διαχείρισης Εθνικού Δρυμού Παρνασσού» 
με έδρα την Αμφίκλεια του Νομού Φθιώτιδας είναι το 
Ν.Π.Ι.Δ. «Φορέας Διαχείρισης Εθνικού Δρυμού Παρνασ¬ 
σού», που έχει συσταθεί με την περίπτωση 18 της παρ. 10 
του άρθρου 15 του ν. 2742/1999, είχε συγχωνευθεί με την 
περίπτωση στ'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/2016. 

ιθ) «Φορέας Διαχείρισης Εθνικού Δρυμού Πάρνηθας» 
με έδρα τις Αχαρνές του Νομού Αττικής είναι το Ν.Π.Ι.Δ. 
«Φορέας Διαχείρισης Εθνικού Δρυμού Πάρνηθας», που 
έχει συσταθεί με την περίπτωση 19 της παρ. 10 του 
άρθρου 15 του ν. 2742/1999, είχε συγχωνευθεί με την 
περίπτωση ζ'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/2016. 

κ) «Φορέας Διαχείρισης Εθνικού Δρυμού Οίτης, Κοι¬ 
λάδας Σπερχειού και Μαλιακού Κόλπου» με έδρα τα 
Λουτρά Υπάτης του Νομού Φθιώτιδας είναι το Ν.Π.Ι.Δ. 
«Φορέας Διαχείρισης Εθνικού Δρυμού Οίτης, κοιλάδας 
Σπερχειού και Μαλιακού Κόλπου», που έχει συσταθεί 
με την περίπτωση 20 της παρ. 10 του άρθρου 15 του 
ν. 2742/1999, είχε συγχωνευθεί με την περίπτωση στ'της 
παρ. 1 του άρθρου 8 του ν. 4109/2013 και η λειτουργία 
του παρατάθηκε διαδοχικώς με την παρ. 20 του άρθρου 
8 του ν. 4109/2013 και εν συνεχεία με το άρθρο 36 του 
ν. 4342/2015 και το άρθρο 16 του ν. 4447/2016. 

κα) «Φορέας Διαχείρισης Προστατευόμενων Περιοχών 
Καλαμά - Αχέροντα - Κέρκυρας» με έδρα την Ηγουμενί¬ 
τσα του Νομού Θεσπρωτίας είναι το Ν.Π.Ι.Δ. με την επω¬ 
νυμία «Φορέας Διαχείρισης Στενών και Εκβολών Καλαμά 
και Αχέροντα», που έχει συσταθεί με την περίπτωση 21 
της παρ. 10 του άρθρου 15 του ν. 2742/1999, είχε συγ¬ 
χωνευθεί με την περίπτωση ε'της παρ. 1 του άρθρου 8 
του ν. 4109/2013 και η λειτουργία του παρατάθηκε δια¬ 
δοχικώς με την παρ. 20 του άρθρου 8 του ν. 4109/2013 
και εν συνεχεία με το άρθρο 36 του ν. 4342/2015 και το 
άρθρο 16 του ν. 4447/2016. 

κβ) «Φορέας Διαχείρισης Χελμού - Βουραϊκού» με 
έδρα τα Καλάβρυτα του Νομού Αχαΐας είναι το Ν.Π.Ι.Δ. 
με την επωνυμία «Φορέας Διαχείρισης Χελμού - Βουραϊ- 
κού», που έχει συσταθεί με την περίπτωση 22 της παρ. 10 
του άρθρου 15 του ν. 2742/1999, είχε συγχωνευθεί με την 
περίπτωση η'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/2016. 

κγ) «Φορέας Διαχείρισης Οροσειράς Ροδόπης» με έδρα 
το Μεσοχώρι Παρανεστίου του Νομού Δράμας είναι το 
Ν.Π.Ι.Δ. με την επωνυμία «Φορέας Διαχείρισης Οροσει¬ 
ράς Ροδόπης», που έχει συσταθεί με την περίπτωση 23 
της παρ. 10 του άρθρου 15 του ν. 2742/1999, είχε συγ¬ 
χωνευθεί με την περίπτωση β'της παρ. 1 του άρθρου 8 
του ν. 4109/2013 και η λειτουργία του παρατάθηκε δια¬ 


δοχικώς με την παρ. 20 του άρθρου 8 του ν. 4109/2013 
και εν συνεχεία με το άρθρο 36 του ν. 4342/2015 και το 
άρθρο 16 του ν. 4447/2016. 

κδ) «Φορέας Διαχείρισης Προστατευόμενων Περιο¬ 
χών Δωδεκανήσου» με έδρα τον Όλυμπο Καρπάθου του 
Νομού Δωδεκανήσου είναι το Ν.Π.Ι.Δ. με την επωνυμία 
«Φορέας Διαχείρισης Καρπάθου - Σαρίας», που έχει συ¬ 
σταθεί με την περίπτωση 24 της παρ. 10 του άρθρου 15 
του ν. 2742/1999, είχε συγχωνευθεί με την περίπτωση 
θ'της παρ. 1 του άρθρου 8 του ν. 4109/2013 και η λει¬ 
τουργία του παρατάθηκε διαδοχικώς με την παρ. 20 του 
άρθρου 8 του ν. 4109/2013 και εν συνεχεία με το άρθρο 
36 του ν. 4342/2015 και το άρθρο 16 του ν. 4447/2016. 

κε) «Φορέας Διαχείρισης Κάρλας - Μαυροβούνιου - 
Κεφαλόβρυσου Βελεστίνου - Δέλτα Πηνειού» με έδρα 
τα Κανάλια του Νομού Μαγνησίας είναι το Ν.Π.Ι.Δ. με την 
επωνυμία «Φορέας Διαχείρισης Κάρλας - Μαυροβού¬ 
νιου - Κεφαλόβρυσου Βελεστίνου», που έχει συσταθεί 
με την περίπτωση 25 της παρ. 10 του άρθρου 15 του 
ν. 2742/1999 και καταργήθηκε με την περίπτωση γ'της 
παρ. 9 του άρθρου 8 του ν. 4109/2013 και η λειτουργία 
του παρατάθηκε διαδοχικώς με την παρ. 20 του άρθρου 
8 του ν. 4109/2013 και εν συνεχεία με το άρθρο 36 του 
ν. 4342/2015 και το άρθρο 16 του ν. 4447/2016. 

κστ) «Φορέας Διαχείρισης Εθνικού Πάρκου Σχινιά - 
Μαραθώνα, Υμηττού και Νοτιοανατολικής Αττικής» με 
έδρα τον Μαραθώνα του Νομού Αττικής είναι το Ν.Π.Ι.Δ. 
με την επωνυμία «Φορέας Διαχείρισης Εθνικού Πάρκου 
Σχινιά - Μαραθώνα, Υμηττού και Νοτιοανατολικής 
Αττικής», που έχει συσταθεί με το π.δ. της 13.9.2002 
(Δ' 793) και με όρια της περιοχής ευθύνης του που έχουν 
καθοριστεί με το π.δ. της 3.7.2000 (Δ' 395), είχε συγχω¬ 
νευθεί με την περίπτωση ζ'της παρ. 1 του άρθρου 8 του 
ν. 4109/2013 και η λειτουργία του παρατάθηκε διαδοχι¬ 
κώς με την παρ. 20 του άρθρου 8 του ν. 4109/ 2013 και εν 
συνεχεία με το άρθρο 36 του ν. 4342/2015 και το άρθρο 
16 του ν. 4447/2016. 

κζ) «Φορέας Διαχείρισης Εθνικού Θαλάσσιου Πάρκου 
Ζακύνθου» με έδρα τη Ζάκυνθο του Νομού Ζακύνθου 
είναι το Ν.Π.Ι.Δ. με την επωνυμία «Φορέας Διαχείρισης 
Εθνικού Θαλάσσιου Πάρκου Ζακύνθου», που έχει συ¬ 
σταθεί με το π.δ. της 27.11.2003 (Δ' 1272) και με όρια 
της περιοχής ευθύνης του που έχουν καθοριστεί με το 
π.δ. της 22.12.1999 (Δ' 906) και η λειτουργία του συνε¬ 
χίστηκε με την παρ. 12 του άρθρου 8 του ν. 4109/2013. 

κη) «Φορέας Διαχείρισης Εθνικού Πάρκου Τζουμέρ¬ 
κων, Κοιλάδας Αχελώου Αγράφων και Μετεώρων» με 
έδρα τα Ιωάννινα του Νομού Ιωαννίνων είναι το Ν.Π.Ι.Δ. 
με την επωνυμία «Φορέας ΔιαχείρισηςΤζουμέρκων, Πε¬ 
ριστεριού και Χαράδρας Αράχθου», που έχει συσταθεί 
με το π.δ. της 12.2.2009 (Δ'49), είχε συγχωνευθεί με την 
περίπτωση δ'της παρ. 1 του άρθρου 8 του ν. 4109/2013 
και η λειτουργία του παρατάθηκε διαδοχικώς με την 
παρ. 20 του άρθρου 8 του ν. 4109/2013 και εν συνεχεία 
με το άρθρο 36 του ν. 4342/2015 και το άρθρο 16 του 
ν. 4447/2016. 

4. Συνιστώνται οι ακόλουθοι ΦΔΠΠ: 

α) Ν.Π.Ι.Δ. με την επωνυμία «Φορέας Διαχείρισης 
Προστατευόμενων Περιοχών Βόρα - Πάικου - Βερμί- 

ου». Έδρα του φορέα ορίζεται προσωρινά η Έδεσσα του 
Νομού Πέλλας. 

β) Ν.Π.Ι.Δ. με την επωνυμία «Φορέας Διαχείρισης Προ- 
στατευόμενων Περιοχών Δυτικής Μακεδονίας». Έδρα 
του φορέα ορίζεται προσωρινά η Καστοριά του Νομού 
Καστοριάς. 

γ) Ν.Π.Ι.Δ. με την επωνυμία «Φορέας Διαχείρισης Κο¬ 
ρινθιακού Κόλπου». Έδρα του φορέα ορίζεται προσω¬ 
ρινά η Κόρινθος του Νομού Κορινθίας. 

δ) Ν.Π.Ι.Δ. με την επωνυμία «Φορέας Διαχείρισης Προ- 
στατευόμενων Περιοχών Εύβοιας». Έδρα του φορέα ορί¬ 
ζεται προσωρινά η Χαλκίδα του Νομού Εύβοιας. 

ε) Ν.Π.Ι.Δ. με την επωνυμία «Φορέας Διαχείρισης Προ- 
στατευόμενων Περιοχών Νότιας Πελοποννήσου - Κυθή¬ 
ρων». Έδρα του φορέα ορίζεται προσωρινά η Σπάρτη 
του Νομού Λακωνίας. 

στ) Ν.Π.Ι.Δ. «Φορέας Διαχείρισης Προστατευόμενων 
Περιοχών Κυκλάδων». Έδρα του φορέα ορίζεται προ¬ 
σωρινά η Σύρος του Νομού Κυκλάδων. 

ζ) Ν.Π.Ι.Δ. με την επωνυμία «Φορέας Διαχείρισης 
Προστατευόμενων Περιοχών Βορείου Αιγαίου». Έδρα 
του φορέα ορίζεται προσωρινά η Μυτιλήνη του Νομού 
Λέσβου. 

η) Ν.Π.Ι.Δ. με την επωνυμία «Φορέας Διαχείρισης Προ¬ 
στατευόμενων Περιοχών Κεντρικής και Ανατολικής Κρή¬ 
της». Έδρα του φορέα ορίζεται προσωρινά το Ηράκλειο 
του Νομού Ηρακλείου. 

5. Με το προεδρικό διάταγμα που προβλέπεται στην 
παρ. Ία του άρθρου 2 Ί τουν. 1650/1986 μπορεί να τρο¬ 
ποποιούνται τα όρια χωρικής αρμοδιότητας των ΦΔΠΠ 
ή να υπάγονται στη διοίκηση και στη διαχείρισή τους 
και άλλες περιοχές. 

Άρθρο 3 

Έδρα και παραρτήματα των ΦΔΠΠ 

1. Με απόφαση του Υπουργού Περιβάλλοντος και 
Ενέργειας ορίζονται οι έδρες των ΦΔΠΠ της παραγρά¬ 
φου 4 του άρθρου 2, ύστερα από εισήγηση του Διοικη¬ 
τικού Συμβουλίου (Δ.Σ.) του οικείου φορέα. 

2. Με απόφαση του Υπουργού Περιβάλλοντος και 
Ενέργειας μπορεί να μεταφέρονται οι έδρες των ΦΔΠΠ 
των παραγράφων 3 και 4 του άρθρου 2 ύστερα από εισή¬ 
γηση του οικείου Δ.Σ., η οποία λαμβάνεται με αυξημένη 
πλειοψηφία των 2/3 των μελών του. Η εισήγηση πρέπει 
να είναι τεκμηριωμένη από οικονομική άποψη για την 
αναγκαιότητα μεταφοράς της έδρας. 

3. Με απόφαση του Υπουργού Περιβάλλοντος και 
Ενέργειας, η οποία εκδίδεται ύστερα από αιτιολογη¬ 
μένη εισήγηση του Δ.Σ. του οικείου ΦΔΠΠ, μπορεί να 
ιδρύονται παραρτήματα στους ΦΔΠΠ του άρθρου 2. 
Η εισήγηση πρέπει να είναι αιτιολογημένη ως προς την 
αναγκαιότητα, το σκοπό, το έργο, το κόστος ίδρυσης και 
λειτουργίας, καθώς και τον προϋπολογισμό του ΦΔΠΠ 
με βάση τον οποίο μπορεί να καλυφθεί η λειτουργία του 
παραρτήματος. 

4. Με κοινή απόφαση των Υπουργών Εσωτερικών, Πε¬ 
ριβάλλοντος και Ενέργειας και Ναυτιλίας και Νησιωτικής 
Πολιτικής μπορεί να συσταθεί για τον «Φορέα Διαχείρι¬ 
σης Θερμαϊκού Κόλπου» ειδική άμισθη συμβουλευτική 


επιτροπή, που αποτελείται από υπαλλήλους δημόσιων 
υπηρεσιών, εκπροσώπους των ΟΤΑ α' και β' βαθμού και 
των παραγωγικών φορέων, με στόχο την υποστήριξη 
του έργου του ΦΔΠΠ για την περιοχή ευθύνης του και 
το συντονισμό των δράσεων των αρμόδιων υπηρεσιών 
για την ολοκληρωμένη προστασία και διαχείριση των 
προστατευόμενων περιοχών και του θαλάσσιου χώρου 
του. Με την κοινή απόφαση του προηγούμενου εδαφίου 
καθορίζονται ο αριθμός, η ιδιότητα και η διάρκεια της 
θητείας των μελών, οι φορείς από τους οποίους προέρ¬ 
χονται τα μέλη, ο τρόπος με τον οποίο υποδεικνύονται 
τα μέλη, η έδρα της επιτροπής, η γραμματειακή της υπο¬ 
στήριξη και κάθε άλλο θέμα σχετικό με τη λειτουργία ή 
την εξειδίκευση του έργου της επιτροπής. 

Με όμοια απόφαση του Υπουργού Περιβάλλοντος και 
Ενέργειας και των κατά περίπτωση αρμόδιων Υπουργών, 
μπορεί να συνιστώνται άμισθες συμβουλευτικές επιτρο¬ 
πές και στους υπόλοιπους ΦΔΠΠ του άρθρου 2. 

5. Η συγκρότηση των επιτροπών της παραγράφου 4 
γίνεται με απόφαση του Υπουργού Περιβάλλοντος και 
Ενέργειας. 

6. Κάθε σχετικό θέμα με την προστασία, διαχείριση και 
παρακολούθηση της προστατευόμενης περιοχής του δι¬ 
κτύου Νθΐυτθ 2000 με κωδικό <5Β1270003 (Χερσόνησος 
Άθω) ρυθμίζεται από τα προβλεπόμενα στις διατάξεις 
του άρθρου 105 του Συντάγματος και του Καταστατικού 
Χάρτη του Αγίου Όρους. 

Άρθρο 4 

Αρμοδιότητα των ΦΔΠΠ 

1. Στην αρμοδιότητα των ΦΔΠΠ ανήκει: 
α) η παροχή στοιχείων και αιτιολογημένης γνωμοδότη¬ 
σης κατά τη διαδικασία κατάρτισης των σχεδίων διαχείρι¬ 
σης και στη συνέχεια η εφαρμογή, παρακολούθηση, αξιο¬ 
λόγηση και επικαιροποίηση των σχεδίων διαχείρισης για 
την αειφορική διαχείριση και προστασία του φυσικού κε¬ 
φαλαίου του δικτύου Νθΐυτθ 2000, σύμφωνα με τις κοινές 
υπουργικές αποφάσεις 3318/3028/11.12.1998 (Β' 1289), 
14849/853/Ε103/4.4.2008 (Β'645), 37338/Ί807 /Ε103/ 
1.9.2010 (Β' 1495) και 8353/276/Ε103/17.2.2012 (Β'415), 
που ενσωμάτωσαν αντίστοιχα τις Οδηγίες 92/43/ΕΟΚ για 
τους οικοτόπους και 2009/147/ΕΚ για τα άγρια πτηνά, 
β) η κατάρτιση ετήσιας έκθεσης για την προστατευ- 
όμενη περιοχή, με προτεραιότητα στην κατάσταση 
διατήρησης των προστατευτέων αντικειμένων και στα 
αποτελέσματα από την εφαρμογή των δράσεων που 
προβλέπονται στα σχέδια διαχείρισης, 
γ) η σύνταξη ανά τριετία έκθεσης αξιολόγησης των 
ρυθμίσεων της προστατευόμενης περιοχής, το περιεχό¬ 
μενο της οποίας καθορίζεται με απόφαση του Υπουργού 
Περιβάλλοντος και Ενέργειας, 
δ) η ανεύρεση, διασφάλιση και αξιοποίηση χρημα¬ 
τοδοτικών εργαλείων για την προώθηση νέων τοπικών 
αναπτυξιακών προτύπων και δράσεων, 
ε) η αποτελεσματική, χρηστή και με κανόνες διαφά¬ 
νειας διάθεση και διαχείριση των πηγών εσόδων των 
ΦΔΠΠ για τη βελτίωση του βαθμού διατήρησης των 
προστατευτέων αντικειμένων, την ολοκληρωμένη δι¬ 
αχείριση των περιοχών ευθύνης τους και την ενίσχυση 
της τοπικής ανάπτυξης, 

στ) η κατάρτιση μελετών και η διεξαγωγή ερευνών, 
καθώς και η εκτέλεση τεχνικών ή άλλων έργων που πε¬ 
ριλαμβάνονται στα οικεία σχέδια διαχείρισης και είναι 
απαραίτητα για την προστασία, διατήρηση, αποκατά¬ 
σταση και ανάδειξη των προστατευτέων αντικειμένων 
που εμπίπτουν στην περιοχή ευθύνης τους, 
ζ) η μέριμνα για τη συλλογή, ταξινόμηση και επεξερ¬ 
γασία δεδομένων και περιβαλλοντικών στοιχείων, πε- 
ριλαμβανομένων και στοιχείων της άυλης πολιτιστικής 
κληρονομιάς για τις περιοχές ευθύνης τους, τα οποία 
διαβιβάζονται υποχρεωτικά στο Υπουργείο Περιβάλ¬ 
λοντος και Ενέργειας και αποτελούν πηγή ανατροφοδό¬ 
τησης για την επικαιροποίηση των σχεδίων διαχείρισης 
της παραγράφου 1, 

η) η παροχή αιτιολογημένων γνωμοδοτήσεων κατά τη 
διαδικασία περιβαλλοντικής αδειοδότησης των έργων 
και των δραστηριοτήτων που εμπίπτουν στις προστατευ- 
όμενες περιοχές ευθύνης τους ή των έργων και δραστη¬ 
ριοτήτων οι επιπτώσεις των οποίων επηρεάζουν, άμεσα 
ή έμμεσα, το προστατευτέο αντικείμενο, 
θ) η παροχή γνώμης μέσα σε τριάντα πέντε (35) ημέρες 
από την έγγραφη ενημέρωση του ΦΔΠΠ από τις αρμόδι¬ 
ες αρχές για έργα ή δραστηριότητες που δεν υπόκεινται 
στη διαδικασία περιβαλλοντικής αδειοδότησης αλλά 
εμπίπτουν στα όρια ευθύνης του. Αν ο ΦΔΠΠ δεν εκφέρει 
γνώμη μέσα στην ανωτέρω προθεσμία, τεκμαίρεται η 
συμφωνία του, 

ι) η παροχή γνώμης για κάθε άλλο θέμα για το οποίο 
οι αρμόδιες αρχές ζητούν τη γνώμη του ΦΔΠΠ, 
ια) η διαβούλευση με την τοπική κοινωνία, τους πα¬ 
ραγωγικούς φορείς και κάθε άλλον εμπλεκόμενο κατά 
περίπτωση φορέα, εντός των περιοχών ευθύνης τους, 
τόσο κατά τη διαδικασία κατάρτισης των Ειδικών Περι¬ 
βαλλοντικών Μελετών (Ε.Π.Μ.), των σχεδίων προεδρικών 
διαταγμάτων για το χαρακτηρισμό των προστατευόμε- 
νων περιοχών και των σχεδίων διαχείρισης όσο και σε 
οποιαδήποτε άλλη περίπτωση απαιτείται, με στόχο την 
ολοκληρωμένη διαχείριση, την αποτελεσματική προστα¬ 
σία και την ανάδειξη των αξιών των προστατευόμενών 
περιοχών, καθώς και την ενσωμάτωση της περιβαλλο¬ 
ντικής παραμέτρου στα τοπικά αναπτυξιακά πρότυπα, 
ιβ) η ανάληψη εκπόνησης και εκτέλεσης εθνικών, ευ¬ 
ρωπαϊκών ή διεθνών προγραμμάτων και δράσεων σχε¬ 
τικών με την περιοχή ευθύνης τους, τα οποία προάγουν 
ή προβάλλουν τους σκοπούς του ΦΔΠΠ, 
ιγ) η ενημέρωση και ευαισθητοποίηση του πληθυσμού 
και των παραγωγικών φορέων σε θέματα αναγόμενα στο 
έργο και στους σκοπούς των ΦΔΠΠ. Στο πλαίσιο αυτό, οι 
ΦΔΠΠ μπορούν να ιδρύουν και να λειτουργούν κέντρα 
πληροφόρησης και να αναλαμβάνουν σχετική εκδοτική 
δραστηριότητα έντυπης ή και ηλεκτρονικής μορφής, 
ιδ) η διοργάνωση και συμμετοχή σε προγράμματα κα¬ 
τάρτισης και επιμόρφωσης, καθώς και σε συνέδρια, ημε¬ 
ρίδες, επιμορφωτικά σεμινάρια και άλλες ενημερωτικές 
εκδηλώσεις για την προώθηση και ανάδειξη των στόχων 
της διαχείρισης των προστατευτέων αντικειμένων της 
περιοχής ευθύνης τους και της συμβατής οικοανάπτυξης 
των περιοχών προστασίας, 


ιε) η επικουρία των αρμόδιων διοικητικών και δικα¬ 
στικών αρχών στον έλεγχο της εφαρμογής της περιβαλ¬ 
λοντικής νομοθεσίας, της νομοθεσίας για τα δάση, την 
αλιεία και τη Θήρα, καθώς και των περιβαλλοντικών και 
πολεοδομικών όρων που ισχύουν για έργα ή δραστηρι¬ 
ότητες που πραγματοποιούνται στις περιοχές ευθύνης 
τους. Για το σκοπό αυτό, οι ΦΔΠΠ εισηγούνται ή αναφέ¬ 
ρουν στις αρμόδιες αρχές, για τις περιοχές ευθύνης τους, 
τις πράξεις ή παραλείψεις εκείνες οι οποίες συνιστούν 
παράβαση των όρων και περιορισμών που καθορίζο¬ 
νται από τα προεδρικά διατάγματα τα εκδιδόμενα κατ' 
εξουσιοδότηση του άρθρου 21 του ν. 1650/1986 (Α' 160), 
όπως ισχύει. Επίσης, οι ΦΔΠΠ μπορεί να θέτουν στη δι¬ 
άθεση των αρμόδιων αρχών τα αναγκαία μέσα και το 
προσωπικό που απαιτούνται για την εκτέλεση αποφά¬ 
σεων με τις οποίες επιβάλλονται κυρώσεις ή άλλα μέτρα 
προστασίας της περιοχής, 

ιστ) η διαχείριση δημόσιων εκτάσεων που παραχω- 
ρούνταιπροςτο ΦΔΠΠ ή μισθώνονται από αυτόν, η αγο¬ 
ρά και ενοικίαση ιδιωτικών εκτάσεων που περιλαμβάνο¬ 
νται στην περιοχή ευθύνης του και η πραγματοποίηση σε 
αυτές των αναγκαίων παρεμβάσεων που προβλέπονται 
στον οικείο κανονισμό διοίκησης και λειτουργίας της 
περίπτωσης ιγ'της παραγράφου 1 του άρθρου 6, καθώς 
και στο οικείο σχέδιο διαχείρισης, 
ιζ) η έγκριση δραστηριοτήτων ξενάγησης εντός της 
περιοχής ευθύνης του ΦΔΠΠ, 
ιη) η συνδρομή στη χορήγηση αδειών επιστημονικής 
έρευνας και τεχνικών δοκιμών και αναλύσεων για τα 
προστατευτέα αντικείμενα, εντός των ορίων της περιο¬ 
χής ευθύνης τους, σε συνεργασία με αρμόδιες δημόσιες 
υπηρεσίες, με απαραίτητη προϋπόθεση τη γνωστοποίη¬ 
ση των πορισμάτων από τις παραπάνω δραστηριότητες 
στον οικείο ΦΔΠΠ αμέσως μετά την ολοκλήρωσή τους, 
ιθ) η υποστήριξη οικοτουριστικών προγραμμάτων και 
δράσεων ανάδειξης και προώθησης τοπικών προϊόντων 
του πρωτογενούς τομέα σε συνεργασία με άλλους αρ¬ 
μόδιους δημόσιους ή ιδιωτικούς φορείς, 
κ) η συνεργασία με όλες τις αρμόδιες υπηρεσίες (Αστυ¬ 
νομία, Πυροσβεστική, δασικές και λιμενικές αρχές) και η 
πραγματοποίηση κοινών περιπόλων με δασικές και λιμε¬ 
νικές αρχές εντός των ορίων των περιοχών ευθύνης τους, 
κα) η κατασκευή και συντήρηση ορειβατικών μονοπα- 
τιών σύμφωνα με την κείμενη νομοθεσία. 

2. Για την εκπλήρωση του έργου τους, οι ΦΔΠΠ συνερ¬ 
γάζονται με το Υπουργείο Περιβάλλοντος και Ενέργειας, 
την Επιτροπή «Φύση 2000», τις αρμόδιες υπηρεσίες της 
Ευρωπαϊκής Ένωσης και των διεθνών οργανισμών, τις 
αρμόδιες κρατικές υπηρεσίες, ημεδαπά ή αλλοδαπά νο¬ 
μικά πρόσωπα δημοσίου δικαίου, οργανισμούς τοπικής 
αυτοδιοίκησης και των δύο βαθμιδών, καθώς και κάθε 
άλλο οργανισμό του ευρύτερου δημόσιου τομέα, ημε¬ 
δαπό ή αλλοδαπό. Οι ΦΔΠΠ μπορεί να συνεργάζονται 
επίσης με ημεδαπά και αλλοδαπά εκπαιδευτικά ιδρύμα¬ 
τα, ερευνητικά κέντρα, οργανισμούς του ίδιου ή συγγε¬ 
νούς επιστημονικού ενδιαφέροντος, μη κυβερνητικές 
οργανώσεις, καθώς και με φυσικά πρόσωπα ή νομικά 
πρόσωπα του ιδιωτικού τομέα που δραστηριοποιούνται 
στο πεδίο δράσης τους. 

Άρθρο 5 

Διοικητικό Συμβούλιο των ΦΔΠΠ 

1 .α) Οι ΦΔΠΠ των παραγράφων 3 και 4 του άρθρου 2 
διοικούνται από επταμελές Διοικητικό Συμβούλιο, που 
αποτελείται από: 

αα) έναν (1) εκπρόσωπο του Υπουργείου Περιβάλλο¬ 
ντος και Ενέργειας, με τον αναπληρωτή του, 
ββ) έναν (1) εκπρόσωπο του οικείου δήμου, ο οποίος 
ορίζεται, με τον αναπληρωτή του, με απόφαση του Δη¬ 
μοτικού Συμβουλίου, 

γγ) έναν (1) εκπρόσωπο της οικείας Περιφέρειας, ο 
οποίος ορίζεται, με τον αναπληρωτή του, με απόφαση 
του Περιφερειακού Συμβουλίου, 
δδ) δύο (2) εκπροσώπους της ακαδημαϊκής, ερευνη¬ 
τικής και εν γένει επιστημονικής κοινότητας ή στελέχη 
δημόσιων υπηρεσιών και φορέων, με εμπειρία σε σχετικά 
θέματα, με τους αναπληρωτές τους, που ορίζονται με 
απόφαση του Υπουργού Περιβάλλοντος και Ενέργειας, 
εε) έναν (Ί) εκπρόσωπο μη κυβερνητικών οργανώ¬ 
σεων, που σύμφωνα με το καταστατικό τους έχουν ως 
αντικείμενο την προστασία του φυσικού περιβάλλοντος 
και διαθέτουν προηγούμενη τεκμηριωμένη εμπειρία σε 
σχετικά θέματα, με τον αναπληρωτή του, 
στστ) έναν (1) εκπρόσωπο των παραγωγικών φορέων 
που δραστηριοποιούνται στην περιοχή του προστατευ- 
τέου αντικειμένου, με τον αναπληρωτή του. 

β) Για την υποπερίπτωση ββ'της περίπτωσης α', όπου 
οι εμπλεκόμενοι δήμοι είναι περισσότεροι του ενός, ο εκ¬ 
πρόσωπος με τον αναπληρωτή του ορίζεται με απόφαση 
του Διοικητικού Συμβουλίου της οικείας Περιφερειακής 
Ένωσης Δήμων (ΠΕΔ). Σε περίπτωση εμπλοκής περισσο¬ 
τέρων της μίας ΠΕΔ, ο εκπρόσωπος των δήμων ορίζε¬ 
ται με απόφαση του Διοικητικού Συμβουλίου της ΠΕΔ, 
στην επικράτεια της οποίας εντοπίζεται το μεγαλύτερο 
σε έκταση τμήμα των προστατευόμενών περιοχών του 
συγκεκριμένου φορέα, ο δε αναπληρωτής του ορίζεται 
με απόφαση του Διοικητικού Συμβουλίου της ΠΕΔ, στην 
επικράτεια της οποίας εντοπίζεται το δεύτερο μεγαλύ¬ 
τερο σε έκταση τμήμα των προστατευόμενων περιοχών 
του συγκεκριμένου φορέα. 

γ) Για την υποπερίπτωση γγ'της περίπτωσης α', όπου οι 
εμπλεκόμενες Περιφέρειες είναι περισσότερες της μίας, ο 
εκπρόσωπος της Περιφέρειας ορίζεται με απόφαση του 
Περιφερειακού Συμβουλίου της Περιφέρειας, στην επι¬ 
κράτεια της οποίας εντοπίζεται το μεγαλύτερο σε έκταση 
τμήμα των προστατευόμενων περιοχών του συγκεκριμέ¬ 
νου φορέα, ο δε αναπληρωτής του ορίζεται με απόφαση 
του Περιφερειακού Συμβουλίου της Περιφέρειας, στην 
επικράτεια της οποίας εντοπίζεται το δεύτερο μεγαλύ¬ 
τερο σε έκταση τμήμα των προστατευόμενων περιοχών 
του συγκεκριμένου φορέα. 

δ) Τα προτεινόμενα μέλη Δ.Σ. και οι αναπληρωτές τους 
πρέπει να είναι διαφορετικά πρόσωπα ανά ΦΔΠΠ, με 
εξαίρεση τα μέλη της υποπερίπτωσης αα'της περίπτω¬ 
σης α'. 

2. Με απόφαση του Υπουργού Περιβάλλοντος και 
Ενέργειας ορίζεται ως Πρόεδρος του Δ.Σ. ένα από τα 
μέλη της περίπτωσης α'της παραγράφου Ί με αναγνω¬ 
ρισμένη επιστημονική επάρκεια, εμπειρία και ενεργό 


δράση σε ζητήματα προστασίας του φυσικού περιβάλλο¬ 
ντος. Δεν μπορεί να οριστεί πρόεδρος ή μέλος πρόσωπο 
που έχει καταδικαστεί με αμετάκλητη δικαστική από¬ 
φαση για κακούργημα ή πλημμέλημα που προβλέπεται 
στη νομοθεσία προστασίας φυσικού περιβάλλοντος, στη 
νομοθεσία περί αυθαιρέτων, στη δασική νομοθεσία και 
για οποιοδήποτε οικονομικό έγκλημα. 

3. Ο Υπουργός Περιβάλλοντος και Ενέργειας για να 
ορίσει τα μέλη του Δ.Σ. των ΦΔΠΠ, λαμβάνοντας υπόψη 
το άρθρο 6 του ν. 2839/2000 (Α' 196), αποστέλλει σχετική 
έγγραφη πρόσκληση υπόδειξης μελών στις αρμόδιες 
αρχές και στους φορείς της περίπτωσης α'της παρα¬ 
γράφου Ί. Οι ανωτέρω οφείλουν, μέσα σε προθεσμία 
είκοσι (20) ημερών από τη λήψη της πρόσκλησης, να 
υποδείξουν πρόσωπα για τις θέσεις του Δ.Σ.. Αν παραλεί- 
ψουν ή αρνηθούν να υποδείξουν μέλος ή μέλη και τους 
αναπληρωτές τους μέσα στην ανωτέρω προθεσμία, ο 
Υπουργός Περιβάλλοντος και Ενέργειας ορίζει στη θέση 
των ελλειπόντων μελών πρόσωπα εγνωσμένης εμπειρίας 
σε αντικείμενα συναφή με το έργο των ΦΔΠΠ. Μέσα σε 
τριάντα (30) ημέρες από την παρέλευση της ανωτέρω 
προθεσμίας ο Υπουργός Περιβάλλοντος και Ενέργειας 
ορίζει με απόφασή του, που δημοσιεύεται στην Εφημερί¬ 
δα της Κυβερνήσεως, τα μέλη και τον Πρόεδρο του Δ.Σ. 
του ΦΔΠΠ. Η θητεία του Προέδρου και των μελών του 
Δ.Σ. είναι τριετής με δυνατότητα ανανέωσης. 

4. Στην πρώτη συνεδρίαση του Δ.Σ., που συγκαλεί- 
ται με ευθύνη του Προέδρου του, συγκροτείται αυτό σε 
σώμα με εκλογή μεταξύ των μελών Αντιπροέδρου και 
Γραμματέα. 

5. Το Δ.Σ. συνεδριάζει τακτικά μία (Ί) φορά το μήνα και 
εκτάκτως όταν ζητηθεί από τον Πρόεδρο ή από τρία (3) 
μέλη. Η σύγκλησή του γίνεται με πρόσκληση του Προέ¬ 
δρου του προς όλα τα τακτικά και αναπληρωματικά μέλη 
πέντε (5) τουλάχιστον ημέρες πριν από τη συνεδρίαση, η 
οποία περιλαμβάνει τα θέματα της ημερήσιας διάταξης. 
Στις συνεδριάσεις του Δ.Σ. προσκαλούνται όλοι οι Δήμοι 
που έχουν χωρική αρμοδιότητα εντός των ορίων ευθύ¬ 
νης του ΦΔΠΠ. Μέλος που απουσιάζει αδικαιολόγητα σε 
περισσότερες από τρεις (3) συνεχείς συνεδριάσεις του 
Δ.Σ. μπορεί να κηρυχθεί έκπτωτο κατόπιν απόφασης 
του Δ.Σ. και αντικαθίσταται με απόφαση του Υπουργού 
Περιβάλλοντος και Ενέργειας. Θέματα που δεν περιλαμ¬ 
βάνονται στην ημερήσια διάταξη μπορεί να συζητηθούν 
εφόσον συμφωνεί η πλειοψηφία των παριστάμενων με¬ 
λών του Δ.Σ.. Οι συνεδριάσεις του Δ.Σ. μπορεί να πραγ¬ 
ματοποιούνται και μέσω τηλεδιάσκεψης, σύμφωνα με 
την ισχύουσα νομοθεσία. 

6. Το Δ.Σ. βρίσκεται σε απαρτία, αν είναι παρόντα τέσ¬ 
σερα (4) τουλάχιστον μέλη του, μεταξύ των οποίων περι¬ 
λαμβάνεται ο Πρόεδρος ή ο Αντιπρόεδρος. Οι αποφάσεις 
του λαμβάνονται με απόλυτη πλειοψηφία των παρόντων 
μελών και σε περίπτωση ισοψηφίας υπερισχύει η ψήφος 
του Προέδρου. 

7. Σε κάθε συνεδρίαση του Δ.Σ. τηρούνται πρακτικά, σε 
ειδικό βιβλίο, στα οποία καταγράφονται οι απόψεις ή και 
οι προτάσεις των μελών και οι λαμβανόμενες αποφάσεις. 
Τα πρακτικά υπογράφονται από όλα τα παρόντα μέλη, 
σε περίπτωση δε άρνησης μέλους να υπογράψει γίνεται 

σχετική μνεία και αναγράφονται οι λόγοι της άρνησής 
του. Τα πρακτικά μπορεί να τηρούνται και με τη μέθοδο 
της μαγνητοφώνησης, οπότε υπογράφονται στην επό¬ 
μενη συνεδρίαση. 

8. Ο Πρόεδρος: α) συγκαλεί και διευθύνει τις τακτι¬ 
κές και έκτακτες συνεδριάσεις του Δ.Σ. και καταρτίζει 
τα θέματα της ημερήσιας διάταξης και β) εκπροσωπεί 
τον ΦΔΠΠ ενώπιον κάθε δικαστικής, διοικητικής και άλ¬ 
λης δημόσιας αρχής, πιστωτικών ιδρυμάτων και γενικά 
τρίτων. Με απόφαση του Δ.Σ. η αρμοδιότητα αυτή μπο¬ 
ρεί να μεταβιβαστεί σε άλλο μέλος του Δ.Σ. ή σε άλλο 
όργανο του φορέα. Ο Πρόεδρος αναπληρώνεται στα 
καθήκοντα καιτιςαρμοδιότητέςτου κάθε φορά που κω¬ 
λύεται από τον Αντιπρόεδρο και αν αυτός κωλύεται από 
άλλο μέλος του Δ.Σ. που ορίζεται με απόφαση του Δ.Σ.. 

9. Η απόφαση του Υπουργού Περιβάλλοντος και Ενέρ¬ 
γειας για τον ορισμό των μελών Δ.Σ. των ΦΔΠΠ της πα¬ 
ραγράφου 4 του άρθρου 2 εκδίδεται μέσα στο πρώτο 
εξάμηνο του έτους 2018. 

10. Τα μέλη των Δ.Σ. των ΦΔΠΠ δεν αμείβονται για το 
έργο τους. Κατά τον ορισμό των μελών του Δ.Σ., εξαιτίας 
του ειδικού αντικειμένου των ΦΔΠΠ και της σχετικής 
εμπειρίας και γνώσης της περιοχής ευθύνης που οφεί¬ 
λουν να έχουν τα μέλη των Δ.Σ., δεν τηρείται η διαδικα¬ 
σία της παρ. 2 του άρθρου 8 του ν. 4369/2016 (Α' 33). 

Άρθρο 6 

Αρμοδιότητες του Δ.Σ. των ΦΔΠΠ 

1. Αρμοδιότητες του Διοικητικού Συμβουλίου είναι: 
α) η εύρυθμη διοικητική λειτουργία του οικείου φορέα 
και η στελέχωσή του, 

β) η εισήγηση στον Υπουργό Περιβάλλοντος και Ενέρ¬ 
γειας της έκθεσης αξιολόγησης της περίπτωσης γ' του 
άρθρου 4. Η παραπάνω έκθεση εγκρίνεται με απόφαση 
του Υπουργού Περιβάλλοντος και Ενέργειας και καθί¬ 
σταται υποχρεωτική η εφαρμογή της από τον ΦΔΠΠ, 
γ) η λήψη αποφάσεων που αφορούν τις αρμοδιότητες 
των περιπτώσεων α', στ' και ζ'του άρθρου 4, 
δ) η έγκριση των μελετών, ερευνών και λοιπών έργων 
της περίπτωσης στ'του άρθρου 4, 
ε) η διαβίβαση των στοιχείων της περίπτωσης α'του 
άρθρου 4 στο Υπουργείο Περιβάλλοντος και Ενέργειας, 
καθώς και η μέριμνα επικαιροποίησης των σχεδίων δι¬ 
αχείρισης, 

στ) η παροχή της αιτιολογημένης γνωμοδότησης της 
περίπτωσης η'του άρθρου 4, καθώς και της γνώμης των 
περιπτώσεων θ' και ι'του ίδιου άρθρου, 
ζ) η μέριμνα για τη διεξαγωγή της διαβούλευσης της 
περίπτωσης ια'του άρθρου 4, 
η) η έγκριση προγραμμάτων και δράσεων και η προ¬ 
βολή του έργου που περιγράφονται στις περιπτώσεις ιγ' 
και ιδ'του άρθρου 4, 

θ) η εισήγηση προς τον Υπουργό Περιβάλλοντος και 
Ενέργειας για την ίδρυση και λειτουργία παραρτημάτων 
και κέντρων πληροφόρησης, 
ι) η διαχείριση της κινητής και ακίνητης περιουσίας 
τους, καθώς και η διαχείριση των δημόσιων εκτάσεων 
της περίπτωσης ιστ'του άρθρου 4, 


ια) η έγκριση χορήγησης των αδειών που περιγράφο- 
νται στην περίπτωση ιη'του άρθρου 4, 
ιβ) η έγκριση της ετήσιας έκθεσης της περίπτωσης β' 
του άρθρου 4 και η διαβίβασή της στο Υπουργείο Περι¬ 
βάλλοντος και Ενέργειας, 

ιγ) η κατάρτιση του εσωτερικού κανονισμού διοίκη¬ 
σης και λειτουργίας του ΦΔΠΠ και η διαβίβασή του στο 
Υπουργείο Περιβάλλοντος και Ενέργειας προς έγκριση 
και δημοσίευση στην Εφημερίδα της Κυβερνήσεως, 
ιδ) η κατάρτιση του εσωτερικού κανονισμού λειτουρ¬ 
γίας του Δ.Σ. του ΦΔΠΠ και η διαβίβασή του στο Υπουρ¬ 
γείο Περιβάλλοντος και Ενέργειας προς έγκριση και δη¬ 
μοσίευση στην Εφημερίδα της Κυβερνήσεως, 
ιε) η εισήγηση προς τον Υπουργό Περιβάλλοντος και 
Ενέργειας για τη σύσταση συμβουλευτικής επιτροπής 
του τρίτου εδαφίου της παραγράφου 4 του άρθρου 3 
του παρόντος. 

2. Το Δ.Σ. έχει αποφασιστική αρμοδιότητα για κάθε 
θέμα που εμπίπτει στο πεδίο δράσης του οικείου ΦΔΠΠ 
και δεν κατονομάζεται ρητά στο παρόν, καθώς και για 
την επίλυση οποιοσδήποτε θέματος προκύπτει σχετικά 
με την εύρυθμη λειτουργία του οικείου ΦΔΠΠ. 

3. Το Δ.Σ. μπορεί με απόφασή του να εκχωρεί συγκε¬ 
κριμένες αρμοδιότητες στον Πρόεδρο, τον Αντιπρόεδρο 
ή σε άλλο όργανο του ΦΔΠΠ. 

4. Το Δ.Σ. μπορεί με απόφασή του να αναθέτει σε άμι¬ 
σθη Επιστημονική Επιτροπή, που αποτελείται από μέλη 
διδακτικού και ερευνητικού προσωπικού ανώτατων εκ¬ 
παιδευτικών ιδρυμάτων, ερευνητές όλων των βαθμιδών 
των ερευνητικών κέντρων και ινστιτούτων της χώρας 
και ειδικούς επιστήμονες, την εκπόνηση επιστημονικά 
τεκμηριωμένων εισηγήσεων για κάθε θέμα που ζητείται 
από το Δ.Σ. και αφορά τη διαχείριση του προστατευτέου 
αντικειμένου και την εύρυθμη λειτουργία του ΦΔΠΠ. Με 
την ίδια απόφαση καθορίζεται ο τρόπος λειτουργίας και 
κάλυψης των δαπανών της Επιστημονικής Επιτροπής και 
κάθε άλλο σχετικό θέμα. 

Άρθρο 7 

Προσωπικό των ΦΔΠΠ 

1. Επιτρέπεται στους ΦΔΠΠ η πρόσληψη προσωπι¬ 
κού με σύμβαση ιδιωτικού δικαίου ορισμένου χρόνου 
διάρκειας έως οκτώ (8) μηνών για να αντιμετωπιστούν 
επείγουσες ανάγκες των ΦΔΠΠ και να διασφαλιστεί η δυ¬ 
νατότητα προετοιμασίας και ένταξης στις συγχρηματο- 
δοτούμενες πράξεις της προγραμματικής περιόδου του 
ΕΣΠΑ 2014-2020 για την επίτευξη θεσμικής θωράκισης 
του δικτύου περιοχών Νθΐυτθ 2000 και την προστασία 
του φυσικού περιβάλλοντος και των προστατευτέων 
αντικειμένων. Για τις προσλήψεις αυτές δεν απαιτείται η 
εγκριτική απόφαση της Τριμελούς Επιτροπής της παρ. 
1 του άρθρου 2 της Π.Υ.Σ. 33/2006 (Α'280). 

2. Για να διενεργηθούν οι προσλήψεις της παραγρά¬ 
φου 1, το Δ.Σ. των ΦΔΠΠ εκδίδει απόφαση, την οποία 
αποστέλλει στον Υπουργό Περιβάλλοντος και Ενέργειας 
για έγκριση, λαμβάνοντας υπόψη βεβαίωση του Γενι¬ 
κού Λογιστηρίου του Κράτους, από την οποία θα προ¬ 
κύπτει η εγγραφή των αναγκαίων πιστώσεων. Μετά την 
έγκριση του Υπουργού, το Δ.Σ. με απόφασή του εκδίδει 

προκήρυξη, η οποία κοινοποιείται και εγκρίνεται από 
το Ανώτατο Συμβούλιο Επιλογής Προσωπικού (ΑΣΕΠ). 
Στην προκήρυξη αναφέρονται αναλυτικά ο αριθμός ανά 
κατηγορία και ειδικότητα του προσωπικού που θα προ- 
σληφθεί, καθώς και τα προσόντα και τα κριτήρια κατά¬ 
ταξης και γίνεται σύντομη περιγραφή των καθηκόντων 
τους. Η προκήρυξη δημοσιεύεται στην ιστοσελίδα του 
οικείου φορέα και του ΑΣΕΠ και περίληψή της σε δύο (2) 
τουλάχιστον εφημερίδες πανελλαδικής κυκλοφορίας. 
Στην περίληψη αναφέρονται ο αριθμός ανά ειδικότητα 
προσωπικού, τα απαιτούμενα προσόντα, τα όρια ηλικίας 
και η προθεσμία υποβολής των αιτήσεων. 

3. Με κοινή απόφαση των Υπουργών Διοικητικής Ανα¬ 
συγκρότησης και Περιβάλλοντος και Ενέργειας καθο¬ 
ρίζονται: α) τα απαιτούμενα ανά ειδικότητα προσόντα 
(κύρια, πρόσθετα ή επικουρικά), β) τυχόν πρόσθετα κρι¬ 
τήρια πρόσληψης σε σχέση με τα κριτήρια του άρθρου 
Ί 8 του ν. 2190/Ί 994 (Α'28) και ο συνολικός τρόπος βαθ¬ 
μολόγησης, λαμβάνοντας υπόψη τις ιδιαίτερες ανάγκες 
ειδίκευσης στο πλαίσιο λειτουργίας του οικείου φορέα, 
γ) η προθεσμία υποβολής αιτήσεων των υποψηφίων και 
ο τρόπος υποβολής τους, δ) τα απαιτούμενα δικαιολογη- 
τικά για την απόδειξη των κριτηρίων πρόσληψης, καθώς 
και κάθε άλλο θέμα σχετικό με τη διαδικασία πρόσληψης 
του ανωτέρω προσωπικού. 

4. Οι υποψήφιοι υποβάλλουν τις αιτήσεις τους στον 
οικείο ΦΔΠΠ, ο οποίος τις αξιολογεί και συντάσσει προ¬ 
σωρινούς πίνακες προσληπτέων, επιλαχόντων και απορ- 
ριπτέων, τους οποίους δημοσιεύει στην ιστοσελίδα του, 
αποστέλλοντας ταυτόχρονα στο ΑΣΕΠ τους σχετικούς 
πίνακες για έλεγχο νομιμότητας. Κατά των προσωρινών 
πινάκων οι υποψήφιοι δικαιούνται να ασκήσουν ένστα¬ 
ση ενώπιον του ΑΣΕΠ μέσα σε αποκλειστική προθεσμία 
δέκα (10) ημερών που αρχίζει από την επομένη της δη¬ 
μοσίευσής τους. Το ΑΣΕΠ διενεργεί τον έλεγχο νομιμό¬ 
τητας, καθώς και τον κατ'ένσταση έλεγχο των πινάκων 
μέσα σε ένα (1) μήνα από την ημερομηνία υποβολής των 
ενστάσεων και εν συνεχεία ενημερώνει τον οικείο ΦΔΠΠ 
για να καταρτίσει τον οριστικό πίνακα προσληπτέων. 

5. Οι οικείοι ΦΔΠΠ προσλαμβάνουν το προσωπικό με 
σύμβαση εργασίας ιδιωτικού δικαίου ορισμένου χρόνου 
σύμφωνα με το παρόν, αμέσως μετά την κατάρτιση των 
οριστικών πινάκων προσληπτέων. 

6. Σε περιπτώσεις χρηματοδότησης ή επιδότησης του 
οικείου ΦΔΠΠ στα πλαίσια ειδικού προγράμματος και με 
τους όρους του άρθρου 6 του π.δ. Ί 64/2004 (Α' 1 35), η 
συνολική διάρκεια των συμβάσεων της παραγράφου Ί 
μπορεί να παρατείνεται με κοινή απόφαση των Υπουρ¬ 
γών Περιβάλλοντος και Ενέργειας και Οικονομικών για 
χρονικό διάστημα έως οκτώ (8) επιπλέον μηνών και σε 
κάθε περίπτωση όχι πέραν των είκοσι τεσσάρων (24) 
μηνών. 

Άρθρο 8 

Πόροι των ΦΔΠΠ 

Πόροι των ΦΔΠΠ είναι: 

α) επιχορήγηση από τις πιστώσεις του τακτικού προ¬ 
ϋπολογισμού του Υπουργείου Περιβάλλοντος και Ενέρ¬ 
γειας, η οποία καταβάλλεται στην αρχή κάθε έτους. 


Η επιχορήγηση καταβάλλεται κάθε έτος αφού πρώτα οι 
ΦΔΠΠ τηρήσουν τις υποχρεώσεις της παρ. 3 του άρθρου 
41 του ν. 4129/2013 (Α'52), 
β) έκτακτες επιχορηγήσεις, χρηματοδοτήσεις, που δί¬ 
δονται από τον τακτικό προϋπολογισμό του Υπουργεί¬ 
ου Περιβάλλοντος και Ενέργειας ή από το Πρόγραμμα 
Δημοσίων Επενδύσεων, 

γ) επιχορηγήσεις, χρηματοδοτήσεις που μπορεί να 
δίδονται από τον προϋπολογισμό άλλων Υπουργείων, 
το Πράσινο Ταμείο, Οργανισμούς Τοπικής Αυτοδιοίκη¬ 
σης και οργανισμούς και επιχειρήσεις του δημόσιου και 
ευρύτερου δημόσιου τομέα, 
δ) πόροι που διατίθενται από το Περιφερειακό καιταΤο- 
μεακά συγχρηματοδοτούμενα προγράμματα (ΕΣΠΑ) και 
λοιποί πόροι προερχόμενοι από ταμεία ή άλλα προγράμ¬ 
ματα της Ευρωπαϊκής Ένωσης ή διεθνών οργανισμών, 
ε) έσοδα από τις δράστηριότητές τους που είναι σύμ¬ 
φωνες με τους σκοπούς τους, συμπεριλαμβανομένων 
και των εσόδων από προϊόντα που παράγουν ή εκμε¬ 
ταλλεύονται, εισιτήρια, ξεναγήσεις ομάδων επισκεπτών 
και άλλες οικοτουριστικές δραστηριότητες, έντυπες ή 
ηλεκτρονικές εκδόσεις, πώληση υλικών, προβολή και 
εκμετάλλευση οπτικοακουστικού υλικού και, γενικότερα, 
από την εκμετάλλευση και προβολή του προστατευτέου 
αντικειμένου, 

στ) πρόσοδοι από την εκμετάλλευση της περιουσίας 
τους, επιχορηγήσεις, δωρεές, κληρονομιές, κληροδοσίες, 
κάθε είδους τακτικές ή έκτακτες εισφορές και χορηγίες 
φυσικών ή νομικών προσώπων, 
ζ) έσοδα από προγραμματικές συμβάσεις που μπορεί 
να συνάπτουν με νομικά πρόσωπα δημοσίου δικαίου, 
η) ποσά από κάθε άλλη νόμιμη και συμβατή με το 
σκοπό τους δραστηριότητα, τα οποία εγκρίνονται από 
το Δ.Σ., 

θ) έσοδα από Ανανεώσιμες Πηγές Ενέργειες, σύμφωνα 
με την κείμενη νομοθεσία, 

ι) έσοδα από κάθε πρόστιμο και τέλος για τα οποία 
προβλέπεται η απόδοσή τους στους ΦΔΠΠ, σύμφωνα 
με την κείμενη νομοθεσία, ιδίως από την αξιοποίηση και 
διαχείριση υδατικών, δασικών και λιβαδικών εκτάσεων, 
καθώς και των παραγόμενων από αυτά πόρων. 

Άρθρο 9 

Αξιολόγηση - έλεγχος του έργου των ΦΔΠΠ 

1. Η αξιολόγηση του Δ.Σ και του προσωπικού των 
ΦΔΠΠ πραγματοποιείται σύμφωνα με τον κανονισμό 
διοίκησης και λειτουργίας του. 

2. Η αξιολόγηση της εφαρμογής των σχεδίων διαχείρι¬ 
σης της περίπτωσης α'της παρ. 1 του άρθρου 4 και της 
ετήσιας έκθεσης της περίπτωσης β'της παρ. 1 του άρ¬ 
θρου 4 είναι έργο της Επιτροπής «Φύση 2000», σύμφωνα 
με το άρθρο 17 του ν. 2742/1999 (Α' 207), όπως ισχύει. 
Η Επιτροπή «Φύση 2000» διατυπώνει γνώμη προς τον 
Υπουργό Περιβάλλοντος και Ενέργειας για την αποτελε- 
σματικότητα της προστασίας και τα μέτρα που πρέπει να 
ληφθούν, κατόπιν σχετικής εισήγησης της αρμόδιας υπη¬ 
ρεσίας του Υπουργείου Περιβάλλοντος και Ενέργειας. 

3. Με απόφαση του Υπουργού Περιβάλλοντος και 
Ενέργειας μπορεί να καθορίζονται τα κριτήρια για την 

παρακολούθηση της εφαρμογής των εθνικών, ενωσια- 
κών και διεθνών στρατηγικών και πολιτικών για τη δια¬ 
τήρηση και τη διαχείριση του φυσικού περιβάλλοντος 
και των προστατευτέων αντικειμένων. 

Άρθρο 10 

Ρυθμίσεις σχετικά με λειτουργικά θέματα 
των ΦΔΠΠ 

1. Τα Δ.Σ. των ΦΔΠΠ αποφασίζουν στο πρώτο δεκα¬ 
πενθήμερο κάθε εξαμήνου τις ώρες λειτουργίας του 
ΦΔΠΠ, με βάση το προστατευτέο αντικείμενο, τα γεω¬ 
γραφικά όρια κάθε φορέα και τις υπηρεσιακές ανάγκες. 

2. Για την κάλυψη των οδοιπορικών των μελών των 
Δ.Σ.: 

α) στους προέδρους και τα μέλη των Δ.Σ. των ΦΔΠΠ 
αναγνωρίζονται δαπάνες μετακίνησης από την έδρα της 
επαγγελματικής τους δραστηριότητας στην έδρα του 
φορέα για τη συμμετοχή τους στις συνεδριάσεις των Δ.Σ., 

β) δαπάνες μετακίνησης που πραγματοποιήθηκαν για 
τους προαναφερόμενους σκοπούς από την 1.1.2016 έως 
και την έναρξη ισχύος του παρόντος θεωρούνται ως 
νομίμως τελεσθείσες και πληρώνονται από το Πράσινο 
Ταμείο. 

3. Στους υπαλλήλους των ΦΔΠΠ, οι οποίοι διανυκτε- 
ρεύουν στην ύπαιθρο για την εξυπηρέτηση δράσεων του 
φορέα τους εντός της περιοχής ευθύνης τους (διαχείρι¬ 
ση, παρακολούθηση, φύλαξη), καταβάλλεται ολόκληρη 
η ημερήσια αποζημίωση της παρ. 1 του άρθρου 11 της 
υποπαραγράφου Δ9 του άρθρου 2 του ν. 4336/2015, με 
ανώτατο όριο τις τριάντα (30) διανυκτερεύσεις κατ'έτος. 

4. Για τα οχήματα των ΦΔΠΠ, λόγω της επέκτασης 
των ορίων ευθύνης τους, δικαιολογείται άρση του πε¬ 
ριορισμού κατανάλωσης καυσίμων της 1450/550/1982 
απόφασης του Υπουργού Προεδρίας της Κυβέρνη¬ 
σης (Β' 93), όπως τροποποιήθηκε με το άρθρο 10 της 
129/2534/20.2.2010 κοινής απόφασης του Υπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και του Υφυπουργού Οικονομικών (Β' 108), 
για λόγους δημόσιου συμφέροντος και αποτελεσματι¬ 
κότερης εποπτείας των προστατευόμενων περιοχών, 
ύστερα από αιτιολογημένη έκθεση του Δ.Σ. για τους 
λόγους υπέρβασης των ορίων κατανάλωσης καυσίμων, 
η οποία εγκρίνεται με κοινή απόφαση του Υπουργού 
Διοικητικής Ανασυγκρότησης, του Υπουργού Περιβάλ¬ 
λοντος και Ενέργειας και του Υπουργού Οικονομικών. 

5. Το Υπουργείο Περιβάλλοντος και Ενέργειας εκδίδει 
πρότυπα, προδιαγραφές και συστάσεις που διασφα¬ 
λίζουν την ενιαία μεταξύ των ΦΔΠΠ αντιμετώπιση και 
συντονισμό για θέματα: 

α) διοικητικής οργάνωσης και οικονομικής λειτουργίας 
των ΦΔΠΠ, 

β) συλλογής δεδομένων και περιβαλλοντικών στοιχεί¬ 
ων, επιστη μονικής παρακολούθησης και εφαρμογής των 
σχεδίων διαχείρισης. 

6. Για την εκπλήρωση του έργου της Επιτροπής «Φύση 
2000», σύμφωνα με το άρθρο 17 του ν. 2742/1999 
(Α' 207) και της παραγράφου 2 του άρθρου 9 του παρό¬ 
ντος, το Υπουργείο Περιβάλλοντος και Ενέργειας ανα¬ 


λαμβάνει την τεχνική και διοικητική υποστήριξη της 
λειτουργίας της Επιτροπής. 

Άρθρο 11 

Μεταβατικές διατάξεις 

1. Τα υφιστάμενα Δ.Σ. των ΦΔΠΠ συνεχίζουν αυτο¬ 
δίκαια το έργο τους μέχρι τη δημοσίευση της απόφα¬ 
σης του Υπουργού Περιβάλλοντος και Ενέργειας, με 
την οποία ορίζονται τα μέλη του Δ.Σ., κατά την πρώτη 
εφαρμογή του παρόντος νόμου. Από τη δημοσίευση της 
απόφασης του Υπουργού Περιβάλλοντος και Ενέργειας, 
με την οποία ορίζονται τα μέλη του Δ.Σ. παύει η θητεία 
των μελών των υφιστάμενων Δ.Σ.. 

2. α) Οι ΦΔΠΠ συνεχίζουν να απασχολούν το υφιστά¬ 
μενο προσωπικό τους, που απασχολείται με σύμβαση 
ορισμένου χρόνου, μέχρι την ανάρτηση των οικείων 
οριστικών πινάκων κατάταξης της παραγράφου 4 του 
άρθρου 7. 

β) Οι δαπάνες μισθοδοσίας των ΦΔΠΠ καλύπτονται 
για το έτος 2018 από το Πράσινο Ταμείο, ενώ οι λοιπές 
λειτουργικές δαπάνες καλύπτονται εν μέρει από πιστώ¬ 
σεις που εγγράφονται στον τακτικό προϋπολογισμό του 
Υπουργείου Περιβάλλοντος και Ενέργειας για το σκοπό 
αυτόν και εν μέρει από το Πράσινο Ταμείο. 

γ) Για τα επόμενα έτη και εφόσον έχουν αναρτηθεί οι 
οριστικοί πίνακες κατάταξης του άρθρου 7, οι λειτουρ¬ 
γικές δαπάνες των ΦΔΠΠ, συμπεριλαμβανομένων των 
δαπανών μισθοδοσίας, καλύπτονται από πιστώσεις που 
εγγράφονται στον τακτικό προϋπολογισμό του Υπουρ¬ 
γείου Περιβάλλοντος και Ενέργειας, διαφορετικά από 
το Πράσινο Ταμείο. 

3. Η παροχή υπηρεσιών, σύμφωνα με τους εξαιρετι¬ 
κούς λόγους δημόσιου συμφέροντος της παραγράφου 

1 του άρθρου 7 και της περίπτωσης α'της παραγράφου 

2 του άρθρου 11 του παρόντος, δεν εμπίπτει στους περι¬ 
ορισμούς των άρθρων 5 και 6 του π.δ. 164/2004 (Α' 134) 
και δεν μεταβάλλει το χαρακτήρα της σχέσης εργασίας, 
σύμφωνα με την οποία προσλήφθηκαν οι απασχολού¬ 
μενοι στις θέσεις αυτές. 

4. Η σχέση εργασίας των εργαζομένων σε ΦΔΠΠ με 
σχέση ιδιωτικού δικαίου αορίστου χρόνου δεν επηρε¬ 
άζεται από τις διατάξεις του παρόντος και συνεχίζεται 
χωρίς διακοπή. 

5. Για τις ανάγκες στελέχωσης των ΦΔΠΠ του άρθρου 
2, τα οικεία Δ.Σ. μπορεί να ενταχθούν σε κάθε διαθέσιμο 
χρηματοδοτούμενο ή συγχρηματοδοτούμενο πρόγραμ¬ 
μα. 

6. Οι κανονισμοί των υφιστάμενων ΦΔΠΠ συνεχίζουν 
να ισχύουν μέχρι την αντικατάστασή τους. 

Άρθρο 12 

Καταργούμενες διατάξεις 

1. Οι παράγραφοι 1 έως και 9 του άρθρου 8 του 
ν. 4109/2013 (Α' 16) καταργούνται. 

2. Η παρ. 10 του άρθρου 8 του ν. 4109/2013 αντικα¬ 
θίσταται ως εξής: 

«10. Η Διεύθυνση Τεχνικών Έργων της Γενικής Διεύ¬ 
θυνσης Αναπτυξιακού Προγραμματισμού, Περιβάλλο¬ 
ντος και Υποδομών της Περιφέρειας Θεσσαλίας ορίζεται 

ως ο φορέας διαχείρισης λειτουργίας και συντήρησης 
των τεχνικών έργων επαναπλημμυρισμού της λίμνης 
Κάρλας και των δικαιωμάτων/υποχρεώσεων για την 
περίοδο εκτέλεσής τους σε εφαρμογή των σχετικών 
αποφάσεων έγκρισης Περιβαλλοντικών Όρων των έρ¬ 
γων Κάρλας και με την προϋπόθεση συνεργασίας της με 
τη Διεύθυνση Υδάτων της Αποκεντρωμένης Διοίκησης 
Θεσσαλίας - Στερεός Ελλάδας σύμφωνα με τις διατάξεις 
του ν. 3 Ί 99/2003 (Α 7 280) και του π.δ. 5Ί/2007 (Α 7 54), 
όπως ισχύουν.» 

3. Οι παράγραφοι Ί, 2, 3, 4, 5, 6, 8, Ί Ί, Ί 2 και Ί 3 του 
άρθρου Ί 5 του ν. 2742/Ί 999 (Α 7 207), όπως ισχύει, κα- 
ταργούνται. 

ΚΕΦΑΛΑΙΟ Β' 

ΑΑΑΕΣ ΔΙΑΤΑΞΕΙΣ 

Άρθρο 13 

Τροποποίηση της παρ. 8 του άρθρου 52 
του ν. 4280/2014 

α) Στο πρώτο εδάφιο της παρ. 8 του άρθρου 52 του 
ν. 4280/2014 (Α 7 159) διαγράφονται οι λέξεις «που λει¬ 
τουργούν». 

β) Μετά το πρώτο εδάφιο της παρ. 8 του άρθρου 52 
του ν. 4280/2014 (Α 7 159) προστίθεται δεύτερο εδάφιο 
ως εξής: 

«Το πρώτο εδάφιο εφαρμόζεται και για τις εκτάσεις 
της κατηγορίας α'της παρ. 1 του άρθρου 4 του ν. 998/ 
1979, με την επιφύλαξη της παρ. 15 του άρθρου 45 του 
ν. 998/1979.». 

Άρθρο 14 

Τροποποίηση της παρ. του 14 άρθρου 52 
του ν. 4280/2014 

1. Στο τέλος της παρ. 14 του άρθρου 52 του ν. 4280/ 
2014 προστίθενται εδάφια ως εξής: 

«ΟργανωμένεςΤουριστικές Κατασκηνώσεις (κάμπινγκ) 
της υποπερίπτωσης ββ'της περίπτωσης α'της παρ. 2 
του άρθρου 1 του ν. 4276/2014, που δεν ανήκουν στις 
περιπτώσεις του πρώτου εδαφίου και λειτουργούν σε 
εκτάσεις που υπάγονται στις διατάξεις της δασικής νο¬ 
μοθεσίας και δεν έχουν την προβλεπόμενη από τις διατά¬ 
ξεις αυτές έγκριση, οφείλουν να λάβουν εντός χρονικού 
διαστήματος τριών (3) ετών την πράξη της παρ. 6 του 
άρθρου 45 του ν. 998/1979. Κατά τη διάρκεια της ανω¬ 
τέρω προθεσμίας αναστέλλεται η ισχύς των διοικητικών 
πράξεων αποβολής, επιβολής προστίμων κατεδάφισης 
και κήρυξης των εκτάσεων ως αναδασωτέων, που τυχόν 
έχουν εκδοθεί, και, εφόσον εκδοθεί η προβλεπόμενη 
πράξη της παρ. 6 του άρθρου 45 του ν. 998/1979, οι πρά¬ 
ξεις αυτές παύουν να ισχύουν». 

2. Η τριετής προθεσμία της παραγράφου 1 αρχίζει από 
τη δημοσίευση του παρόντος νόμου στην Εφημερίδα 
της Κυβερνήσεως. 

Άρθρο 15 

Τροποποίηση της παρ. 2 του άρθρου 53 
του ν. 998/1979 

Στο τέλος της παρ. 2 του άρθρου 53 του ν. 998/1979, 
όπως το άρθρο αυτό αντικαταστάθηκε με το άρθρο 


36 του ν. 4280/2014 και στη συνέχεια η παράγραφος 
2 αντικαταστάθηκε με την παρ. 8 του άρθρου 12 του 
ν. 4315/2014 (Α 7 269), προστίθεται το ακόλουθο εδάφιο: 

«Κατ 7 εξαίρεση η εγκατάσταση των ανωτέρω έργων 
υποδομής και των απαιτούμενων συνοδών τους έργων 
σε δίκτυα και περιοχές που προστατεύονται από τις δια¬ 
τάξεις του κοινοτικού δικαίου επιτρέπεται, με την επιφύ¬ 
λαξη της τήρησης της διαδικασίας της περιβαλλοντικής 
αδειοδότησης». 

Άρθρο 16 

Τροποποίηση του άρθρου 7 του ν. 4467/2017 

1. Στο πρώτο εδάφιο του άρθρου 7 του ν. 4467/2017 
(Α 7 56) μετά τη φράση «Στους δασικούς υπαλλήλους, 
κατά την έννοια του άρθρου 39 του ν. 1845/1989 (Α 7 102)» 
προστίθεται η φράση «και στους υπαλλήλους των δασι¬ 
κών υπηρεσιών, που κατέχουν την απαραίτητη έγκριση 
της κατ 7 εξαίρεση οδήγησης υπηρεσιακών αυτοκινήτων, 
η οποία εκδίδεται σύμφωνα με τις παραγράφους 2 έως 4 
του άρθρου 47 του ν. 4250/2014 (Α 7 74), χωρίς να έχουν 
την ειδικότητα του οδηγού και συμμετέχουν στα περί- 
πολα ως οδηγοί». 

2. Η παράγραφος 1 ισχύει από 13.4.2017. 

Άρθρο 17 

Τροποποίηση της παρ. 4 του άρθρου 56 

τουν. 998/1979 

Το δεύτερο και τρίτο εδάφιο της παρ. 4 του άρθρου 56 
του ν. 998/1979, όπως το άρθρο αυτό αντικαταστάθηκε 
με το άρθρο 36 του ν. 4280/2014 και η παράγραφος 4 
αυτού τροποποιήθηκε με το άρθρο 35 του ν. 4315/2014, 
αντικαθίστανται ως εξής: 

«Η εγκατάσταση ορειβατικών καταφυγίων σε δάση, 
δασικές εκτάσεις ή δημόσιες εκτάσεις των περιπτώσεων 
α 7 και β'της παραγράφου 5 του άρθρου 3 που βρίσκο¬ 
νται εντός περιοχών προστασίας των νόμων 1650/1986 
(Α 7 160) και 3028/2002 (Α 7 153) επιτρέπεται εφόσον 
προβλέπεται από το ειδικό καθεστώς προστασίας των 
ανωτέρω περιοχών και με την τήρηση και των ειδικό¬ 
τερων όρων και προϋποθέσεων αυτού. Ειδικότερα η 
εγκατάσταση σε περιοχές του δικτύου Ν3ΐυΓ3 2000 επι¬ 
τρέπεται, εφόσον είναι σύμφωνη με τα οριζόμενα στα 
ειδικότερα διατάγματα και τις υπουργικές αποφάσεις χα¬ 
ρακτηρισμού τους. Μέχρι την έκδοση των κανονιστικών 
πράξεων του δεύτερου εδαφίου, για τη διενέργεια των 
επεμβάσεων του παρόντος ακολουθείται η διαδικασία 
του άρθρου 10 τουν. 4014/2011 (Α 7 209)». 

Άρθρο 18 

Τροποποίηση της παρ. 4 του άρθρου 56 

του ν. 998/1979 

1. Η παρ. 12 του άρθρου 47 του ν. 998/1979 τροποποι¬ 
είται ως ακολούθως: 

«12. Δεν εμπίπτουν στις διατάξεις των παραγράφων 5 
έως 11 του παρόντος οι εκτάσεις που υπάγονται στο ει¬ 
δικό καθεστώς προστασίας των προστατευόμενων περι¬ 
οχών του δικτύου Ν3ΐυΓ3 2000.Τυχόν εκδοθέντεςτίτλοι 
κυριότητας ανακαλούνται και το τίμημα επιστρέφεται. 

Κατ' εξαίρεση των οριζόμενων στο πρώτο εδάφιο, 
εμπίπτουν στις διατάξεις των παραγράφων 5 έως 1Ί του 
παρόντος οι εκτάσεις στις οποίες: α) έχει εξειδικευθεί το 
ειδικό καθεστώς προστασίας της περιοχής με την έκδο¬ 
ση κανονιστικών πράξεων και επιτρέπεται η γεωργική 
εκμετάλλευση ή β) δεν έχει εξειδικευθεί το ειδικό καθε¬ 
στώς προστασίας με την έκδοση κανονιστικών πράξεων 
και η γεωργική εκμετάλλευση προϋπήρχετης υπαγωγής 
της περιοχής στο ειδικό καθεστώς προστασίας: αα) των 
Εθνικών Δρυμών ή και ββ) των υγροτόπων με «εθνι¬ 
κή σημασία», σύμφωνα με τη Σύμβαση Ραμσάρ ή και 
γγ) του δικτύου Νθϊογθ 2000. Αν κατά την εξειδίκευση 
του ειδικού καθεστώτος προστασίας, η γεωργία δεν 
προβλέπεται στις επιτρεπόμενες χρήσεις, οι διοικητικές 
πράξεις που εκδόθηκαν σύμφωνα με τις παραγράφους 
5 έως 1Ί του παρόντος ανακαλούνται αυτοδικαίως.». 

2. Διοικητικές πράξεις που εκδόθηκαν σε εκτέλεση της 
παρ. Ί 2 του άρθρου 47 του ν. 998/1979 μέχρι την έναρξη 
ισχύος του παρόντος ανακαλούνται, εφόσον είναι αντί¬ 
θετες με την παράγραφο 1.». 

Άρθρο 19 

Τροποποίηση της παρ. 3 του άρθρου 211 
του ν. 4072/2012 (Α' 86), η οποία προστέθηκε 
με το άρθρο 104 του ν. 4486/2017 (Α' 115) 

Η παρ. 3 του άρθρου 211 του ν. 4072/2012 (Α' 86), η 
οποία προστέθηκε με το άρθρο 104 του ν. 4486/2017 
(Α' 115), αντικαθίσταται ως εξής: 

«3. Η αρμόδια Λιμενική Αρχή δύναται να παρέχει άδεια 
σε φορείς διοίκησης λιμένων ή σε οποιονδήποτε παρα- 
χωρείται ή εκμισθώνεται χώρος αιγιαλού ή παραλίας ή 
ζώνης λιμένα, προκειμένου να τοποθετούνται για πρό¬ 
σκαιρη χρήση, διάρκειας μέχρι πέντε (5) μηνών, προ¬ 
στατευτικά δίχτυα (πλωτά φράγματα χωρίς πάκτωση 
στον πυθμένα), για την προστασία των λουσμένων από 
μέδουσες, σε θαλάσσιες περιοχές, περιλαμβανομένων 
και των περιοχών του δικτύου Ν3ΐυΓ3 2000, με αναλογική 
εφαρμογή της απόφασης του Υπουργού Ναυτιλίας και 
Αιγαίου 8220/159/13/14.6.2013 (Β 7 1543) και την επιφύ¬ 
λαξη των οριζομένων στις ειδικότερες διατάξεις της νο¬ 
μοθεσίας για τις προστατευόμενες περιοχές (προεδρικά 
διατάγματα., κοινές υπουργικές αποφάσεις, υπουργικές 
αποφάσεις), ανεξαρτήτως αν οι περιοχές αυτές είναι χα¬ 
ρακτηρισμένες ως πολυσύχναστες ή μη. Ο χώρος τοπο¬ 
θέτησης των προστατευτικών διχτύων γνωστοποιείται 
από τη Λιμενική Αρχή στην Υδρογραφική Υπηρεσία του 
Πολεμικού Ναυτικού για την έκδοση αναγγελίας προς 
τους ναυτιλλομένους.». 

Άρθρο 20 
Παραρτήματα 

Προσαρτώνται και αποτελούν αναπόσπαστο τμήμα του 
παρόντος νόμου ο πίνακας που περιέχεται στο Παράρ¬ 
τημα I και οι χάρτες που περιέχονται στο Παράρτημα II. 

Άρθρο 21 

Εξουσιοδοτική διάταξη 

Με κοινή απόφαση του Υπουργού Περιβάλλοντος και 
Ενέργειας και του κατά περίπτωση αρμόδιου Υπουργού 


καθορίζεται κάθε αναγκαία λεπτομέρεια για την ομαλή 
λειτουργία των ΦΔΠΠ. 

Άρθρο 22 

Τροποποίηση των άρθρων 3 του ν. 4138/2013 
(Α' 72), 49 του ν. 4412/2016 (Α' 147) 
και 29 του ν. 4413/2016 (Α' 148) 

1. Το σημείο ί) της περίπτωσης β'της παρ. 11 του άρ¬ 
θρου 3 του ν. 4138/2013 (Α' 72) αντικαθίσταται ως εξής: 

«ί) Ο σχεδιασμός, μελέτη, κατασκευή, εκμετάλλευση, 
διοίκηση, επίβλεψη και συντήρηση νέων ή σε εξέλιξη 
έργων οδικών υποδομών ή τμημάτων τους, που του 
ανατίθενται με απόφαση του Υπουργού Υποδομών και 
Μεταφορών.». 

2. Στο τέταρτο εδάφιο της περίπτωσης β'της παρ. 2 
του άρθρου 49 του ν. 4412/2016 (ΑΊ47) διαγράφεται η 
φράση «ή σύμβασης παραχώρησης έργου». 

3. Τα τρίτο, τέταρτο και πέμπτο εδάφια της παρ. 2 του 
άρθρου 29 του ν. 4413/2016 (Α' 148) αντικαθίστανται 
ως εξής: 

«Η υπογραφή της σύμβασης παραχώρησης έργου 
δεν πραγματοποιείται χωρίς την προηγούμενη συντέ¬ 
λεση των απαιτούμενων απαλλοτριώσεων και την ολο¬ 
κλήρωση των αρχαιολογικών ερευνών, καθώς και την 
έγκριση όρων για την προστασία του περιβάλλοντος 
και την κατά περίπτωση απαιτούμενη διαδικασία πε¬ 
ριβαλλοντικής αδειοδότησης, σύμφωνα με την κείμε¬ 
νη νομοθεσία, η οποία δύναται να συντελεσθεί μέχρι 
την ως άνω υπογραφή της σύμβασης. Με απόφαση του 
Υπουργού Υποδομών και Μεταφορών για τα έργα του 
Υπουργείου Υποδομών και Μεταφορών και των επο- 
πτευομένων φορέων του και με κοινή απόφαση του 
Υπουργού Υποδομών και Μεταφορών και του κατά περί¬ 
πτωση αρμόδιου Υπουργού επιτρέπεται η υπογραφή της 
σύμβασης παραχώρησης μετά από γνώμη του Τεχνικού 
Συμβουλίου Δημοσίων Έργων της Γενικής Γραμματείας 
Υποδομών, εφόσον έχουν συντελεσθεί απαλλοτριώσεις 
τουλάχιστον σε ποσοστό 75%, έχει εκπονηθεί η, κατά το 
άρθρο 345 του ν. 4512/2018 (Α' 5), Έκθεση Αναλυτικής 
ΑρχαιολογικήςΤεκμηρίωσης (Ε.Α.Α.Τ.), όπου απαιτείται, 
και υλοποιηθεί τουλάχιστον το 75% του φυσικού αντι¬ 
κειμένου αυτής, σύμφωνα με το ειδικότερο πρόγραμμα 
παράδοσης των χώρων εκτέλεσης του έργου, το οποίο 
και αποτελεί έγγραφο της σύμβασης παραχώρησης σύμ¬ 
φωνα με το άρθρο 36.». 

Άρθρο 23 

Προϋποθέσεις και διαδικασία χορήγησης 
νόμιμης άδειας σε υφιστάμενα 
ορειβατικά καταφύγια 

Η παρ. 12 του άρθρου 52 του ν. 4280/2014 (Α' 159) 
αντικαθίσταται ως ακολούθως: 

«12. Για τα υφιστάμενα ορειβατικά καταφύγια τα 
οποία λειτουργούν χωρίς νόμιμη άδεια εκδίδεται μέχρι 
τις 31.1.2021 κοινή απόφαση των υπουργών Περιβάλ¬ 
λοντος και Ενέργειας και Τουρισμού και το Ειδικό Σήμα 
Λειτουργίας, υπό την προϋπόθεση έκδοσης διαπιστω- 
τικής πράξης από το Πολεοδομικό Γραφείο της Ειδικής 
Υπηρεσίας Προώθησης και ΑδειοδότησηςΤουριστικών 

Επενδύσεων του Υπουργείου Τουρισμού, συνοδευόμε- 
νης από θεωρημένα τοπογραφικά διαγράμματα. 

Στη διαπιστωτική πράξη αναφέρονται τα τοπογρα- 
φικά και τεχνικά στοιχεία του ορειβατικού καταφυγίου, 
η δυναμικότητά του, το καθεστώς λειτουργίας του, το 
καθεστώς που διέπει την περιοχή εγκατάστασής του, το 
ιδιοκτησιακό και προστατευτικό καθεστώς, καθώς και οι 
υποχρεώσεις του φορέα που διαχειρίζεται το ορειβατικό 
καταφύγιο σε σχέση με τη νόμιμη λειτουργία του. Για την 
έκδοση της διαπιστωτικής πράξης απαιτείται η γνώμη 
της αρμόδιας Διεύθυνσης Δασών, η οποία μπορεί να θέ¬ 
τει όρους σχετικά με τη συντελεσθείσα επέμβαση και τις 
υποχρεώσεις του δικαιούχου. Διαπιστωτικές πράξεις που 
εκδόθηκαν, σύμφωνα με το άρθρο 40 του ν. 3 Ί 05/2003 
(Α' 29) εξακολουθούν να ισχύουν, συμπληρωμένες ως 
προς τα στοιχεία του προηγούμενου εδαφίου που δεν 
έχουν περιληφθεί σε αυτές. 

Για την έκδοση της απόφασης του πρώτου εδαφίου 
υποβάλλονται στην Ειδική Υπηρεσία Προώθησης και 
ΑδειοδότησηςΤουριστικών Επενδύσεων του Υπουργεί¬ 
ου Τουρισμού: α) αίτηση του αναφερόμενου στη διαπι- 
στωτική πράξη φορέα που διαχειρίζεται το ορειβατικό 
καταφύγιο, β) η οικεία διαπιστωτική πράξη, γ) τα τοπο- 
γραφικά διαγράμματα της συγκεκριμένης έκτασης με 
τις συντεταγμένες των κορυφών βασισμένες στο Εθνικό 
Γεωδαιτικό Σύστημα Αναφοράς ΕΓΣΑ 87, αρμοδίως θεω¬ 
ρημένα, που συνοδεύουν την αντίστοιχη διαπιστωτική 
πράξη, στα οποία αποτυπώνονται οι υφιστάμενες εγκα¬ 
ταστάσεις και υποδομές. 

Για την έκδοση της απόφασης του πρώτου εδαφίου 
λαμβάνονται υπόψη αιτήσεις και δικαιολογητικά νομιμο¬ 
ποίησης που έχουν υποβληθεί κατ'εφαρμογή της παρ. 
9 του άρθρου 40 του ν. 3 Ί 05/2003. 

Στην απόφαση του πρώτου εδαφίου περιγράφονται τα 
όρια, η θέση και το εμβαδό της έκτασης, αναγράφονται 
τα στοιχεία του δικαιούχου και ο σκοπός της επέμβασης 
και περιλαμβάνεται τεχνική περιγραφή των εγκαταστά¬ 
σεων και υποδομών, καθώς και όροι σχετικά με τη συντε¬ 
λεσθείσα επέμβαση και τις υποχρεώσεις του δικαιούχου, 
προσαρτάται δε το τοπογραφικά διάγραμμα, αρμοδίως 
θεωρημένο, που συνοδεύει την αντίστοιχη διαπιστωτική 
πράξη. Η απόφαση επέχει θέση οικοδομικής άδειας και 
έγκρισης επέμβασης του άρθρου 45 του ν. 998/1979, 
ενώ για την έκδοσή της, καθώς και για την έκδοση Ειδι¬ 
κού Σήματος Λειτουργίας των ορειβατικών καταφυγίων 
δεν απαιτείται η υπαγωγή σε Πρότυπες Περιβαλλοντικές 
Δεσμεύσεις (ΠΠΔ). 

Ορειβατικά καταφύγια για τα οποία εκδίδεται η από¬ 
φαση του πρώτου εδαφίου εξαιρούνται από την υπο¬ 
χρέωση αναδάσωσης ή δάσωσης και καταβολής ανταλ¬ 
λάγματος χρήσης. 

Κατά τη διάρκεια της προθεσμίας του πρώτου εδαφίου 
αναστέλλεται η ισχύς των διοικητικών πράξεων αποβο¬ 
λής, επιβολής προστίμων, κατεδάφισης και κήρυξης των 
εκτάσεων ως αναδασωτέων, που τυχόν έχουν εκδοθεί 
και οι πράξεις αυτές ανακαλούνται από τη δασική υπη¬ 
ρεσία, εφόσον εκδοθεί η απόφαση και το Ειδικό Σήμα 
Λειτουργίας του πρώτου εδαφίου.». 


Άρθρο 24 

Ί. Το Ελληνικό Κτηματολόγιο παρέχει τη δυνατότητα 
πρόσβασης επί των χαρτογραφικών υποβάθρων που 
χρησιμοποιούνται στην κατάρτιση δασικών χαρτών, στις 
αρμόδιες υπηρεσίες των οικείων Ο.Τ.Α., οι οποίες αποτυ¬ 
πώνουν τα όρια και περιγράμματα των περιοχών των πε¬ 
ριπτώσεων α' και β'της παρ. 2 και της παρ. 4 του άρθρου 
23 του ν. 3889/20Ί 0 (Α' Ί 82): α) για τις περιπτώσεις των 
δασικών χαρτών των οποίων η διαδικασία ανάρτησης 
ξεκίνησε στις 30.Ί 0.2017 και β) για τις περιπτώσεις των 
προς κατάρτιση και επικαιροποίηση, κατά την ημερο¬ 
μηνία έναρξης ισχύος του παρόντος νόμου δασικών 
χαρτών, έως τις Ί 5.5.20Ί 8. Τα όρια και τα περιγράμματα 
διαβιβάζονται, εντός των προθεσμιών του προηγούμε¬ 
νου εδαφίου, στο Ελληνικό Κτηματολόγιο, το οποίο τα 
αποστέλλει αμελλητί στην οικεία Διεύθυνση Δασών και 
οι περιοχές που περικλείονται σε αυτά εξαιρούνται από 
την ανάρτηση, εφαρμοζομένων κατά τα λοιπά των προ- 
βλεπομένων στο άρθρο 23 του ν. 3889/20Ί0 για κάθε 
περιοχή αντίστοιχα. Τυχόν αντιρρήσεις που εκκρεμούν 
κατά του δασικού χάρτη σε περιοχή που εντάσσεται στις 
περιπτώσεις του άρθρου 23 του ν. 3889/20Ί 0 θεωρού¬ 
νται ως μη υποβληθείσες και το ειδικό τέλος που έχει 
καταβληθεί επιστρέφεται στους δικαιούχους. 

2. Στις περιπτώσεις όπου η προθεσμία της παρ. Ί του 
άρθρου Ί5 του ν. 3889/20Ί0 (Α' Ί82) για την υποβολή 
αντιρρήσεων λήγει από τις 26.2.2018 έως και τις 2.5.2018, 
η προθεσμία αυτή παρατείνεται από την ημερομηνία λή¬ 
ξης της έως τις 30.5.2018. Η ίδια καταληκτική προθεσμία 
ισχύει και για τους κατοίκους εξωτερικού. 

Άρθρο 25 

Οι άδειες διαμονής που έληξαν από 18 Δεκεμβρίου 
2017 μέχρι και 17 Ιανουάριου 2018 και ήταν δυνατή η 
ανανέωσή τους σύμφωνα με τις ρυθμίσεις του δεύτερου 
και τρίτου εδαφίου της παρ. 1 του άρθρου 9 του ν. 4251 / 
2014 (Α'80), καθώς και όσες λήγουν από 18 Ιανουάρι¬ 
ου 2018 μέχρι και 28 Φεβρουάριου 2018, μπορούν να 
ανανεωθούν μέχρι την 30ή Ιουνίου 2018. Γ ια το χρονικό 
διάστημα από την ημερομηνία λήξης των ως άνω αδει¬ 
ών διαμονής μέχρι την ημερομηνία υποβολής αίτησης 
για την ανανέωση αυτών, θεωρούνται ως αυτοδικαίως 
παραταθείσες. Η ισχύς των αδειών διαμονής που θα εκ- 
δοθούν αρχίζει την επομένη από την ημερομηνία λήξης 
της προηγούμενης. 

Άρθρο 26 

Τροποποίηση του ν. 4014/2011 (Α'209) 
για την ενσωμάτωση των άρθρων 1 και 3 
της Οδηγίας 2014/52/ΕΕ του Ευρωπαϊκού 
Κοινοβουλίου και του Συμβουλίου της 
ΕΕ της 16ης Απριλίου 2014 

1. Η περίπτωση γ' της παρ. 2β του άρθρου 1 του 
ν. 4014/2011 (Α' 209) καταργείται. 

2. Στο άρθρο 1 του ν. 4014/2011 (Α'209) προστίθεται 
παράγραφος 7 ως εξής: 

«7. Σε περίπτωση έργων και δραστηριοτήτων για τα 
οποία η υποχρέωση διενέργειας εκτιμήσεων των επιπτώ¬ 
σεων στο περιβάλλον προκύπτει ταυτόχρονα από τον 

παρόντα νόμο και από άλλες διατάξεις της ενωσιακής και 
της εθνικής νομοθεσίας, το Υπουργείο Περιβάλλοντος 
και Ενέργειας προωθεί την εφαρμογή κοινής (ενοποι¬ 
ημένης) διαδικασίας, που προβλέπεται στα άρθρα ΊΟ 
και Ί 2 και κατά την οποία διεξάγεται ενιαία εκτίμηση 
περιβαλλοντικών επιπτώσεων, με την επιφύλαξη τυ¬ 
χόν αντιθέτων διατάξεων της ενωσιακής νομοθεσίας. 
Οι ειδικότερες προϋποθέσεις και περιορισμοί, καθώς 
και κάθε άλλη αναγκαία λεπτομέρεια εφαρμογής αυ¬ 
τής της παραγράφου ρυθμίζονται, όπου απαιτείται, με 
αποφάσεις του Υπουργού Περιβάλλοντος και Ενέργειας 
και του συναρμόδιου Υπουργού, μετά από εισήγηση της 
αρμόδιας υπηρεσίας περιβαλλοντικής αδειοδότησης 
του Υπουργείου Περιβάλλοντος και Ενέργειας.». 

3. Μετά το άρθρο 36 του ν. 4014/20Ί Ί (Α'209) προστί¬ 
θεται άρθρο 36Α ως εξής: 

«Άρθρο 36Α 

Με απόφαση των Υπουργών Περιβάλλοντος και Ενέρ¬ 
γειας και Οικονομίας και Ανάπτυξης είναι δυνατή για λό¬ 
γους εναρμόνισης με το ενωσιακό δίκαιο η τροποποίηση 
των συνημμένων Παραρτημάτων.». 

Άρθρο 27 

Κατάργηση της παρ. Ί 0 του άρθρου 4 
του από 22-6/3.7.2000 π.δ. 

Η παρ. ΊΟ του άρθρου 4 του από 22-6/3.7.2000 π.δ. 
(Δ' 395), όπως αυτή προστέθηκε με το άρθρο 63 του 
ν. 4280/ 20Ί 4 (Α' 159), καταργείται. 

Άρθρο 28 

Τροποποίηση του άρθρου Ί 39 
του ν. 4504/2017 

Η ισχύς της παρ. 5 του άρθρου Ί 39 του ν. 4504/2017 
αρχίζει την Ί η Ιουνίου 20Ί 8. 

Άρθρο 29 

Διεύρυνση της σύνθεσης 

της Εθνικής Επιτροπής Υδάτων 

και του Εθνικού Συμβουλίου Υδάτων 

Ί. Οι παράγραφοι Ί, 2 και 4 του άρθρου 3 του ν. 3 Ί 99/ 
2003 (Α' 280), όπως ισχύουν μετά και την τροποποίη¬ 
ση της παρ. Ί με την παρ. Ί του όγδοου άρθρου του 
ν. 3621/2007 (Α'279), αντικαθίστανται ως εξής: 

«1. Συνιστάται Εθνική Επιτροπή Υδάτων, η οποία χα- 
ράσσει την πολιτική για την προστασία και διαχείριση 
των υδάτων, παρακολουθεί και ελέγχει την εφαρμογή 
της και εγκρίνει, μετά από εισήγηση του Υπουργού Πε¬ 
ριβάλλοντος και Ενέργειας και γνώμη του Εθνικού Συμ¬ 
βουλίου Υδάτων, τα εθνικά προγράμματα προστασίας 
και διαχείρισης του υδατικού δυναμικού της χώρας. 
Η Εθνική Επιτροπή Υδάτων αποτελείται από: α) τον 
Υπουργό Περιβάλλοντος και Ενέργειας, ως Πρόεδρο, 
β) τον Υπουργό Εσωτερικών, γ) τον Υπουργό Οικονομί¬ 
ας και Ανάπτυξης, δ) τον Υπουργό Οικονομικών, ε) τον 
Υπουργό Υγείας, στ) τον Υπουργό Διοικητικής Ανασυ¬ 
γκρότησης, ζ) τον Υπουργό Υποδομών και Μεταφορών, 
η) τον Υπουργό Αγροτικής Ανάπτυξης και Τροφίμων και 
θ) τον Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης. Στην Επιτροπή συμμετέχουν, 


ύστερα από πρόσκληση του Προέδρου, και άλλοι Υπουρ¬ 
γοί εφόσον συζητούνται θέματα της αρμοδιότητάς τους. 
Στην Επιτροπή μετέχει και ο Υπουργός Εξωτερικών, όταν 
συζητούνται θέματα που αφορούν διακρατικά ύδατα. 

Στην Επιτροπή δύνανται αντί των Υπουργών να συμ¬ 
μετέχουν εκπρόσωποι αυτών που ορίζονται με απόφασή 
τους. 

Η Εθνική Επιτροπή Υδάτων μπορεί να συνιστά Γνω- 
μοδοτικές Επιστημονικές Επιτροπές για τη στήριξη του 
έργου της. 

2. Συνιστάται Εθνικό Συμβούλιο Υδάτων με Πρόεδρο 
τον Υπουργό Περιβάλλοντος και Ενέργειας, στο οποίο 
συμμετέχουν με έναν εκπρόσωπό τους: 
κάθε κόμμα που εκπροσωπείται στη Βουλή, 
η Ένωση Περιφερειών Ελλάδος, 
η Κεντρική Ένωση Δήμων και Κοινοτήτων Ελλάδος, 
η Ένωση Δημοτικών Επιχειρήσεων Ύδρευσης και Απο¬ 
χέτευσης, 

η Εταιρεία Ύδρευσης και Αποχέτευσης Πρωτεύουσας, 
η Εταιρεία Ύδρευσης και Αποχέτευσης Θεσσαλονίκης 
Α.Ε., 

οι εταιρείες ύδρευσης και αποχέτευσης που δεν εκ¬ 
προσωπούνται από την Ένωση Δημοτικών Επιχειρήσεων 
Ύδρευσης και Αποχέτευσης, 
η Πανελλήνια Συνομοσπονδία Ενώσεων Γεωργικών 
Συνεταιρισμών, 

ο Σύνδεσμος Επιχειρήσεων και Βιομηχανιών, 
η Δημόσια Επιχείρηση Ηλεκτρισμού, 
η Γενική Συνομοσπονδία Εργατών Ελλάδος, 
το Τεχνικό Επιμελητήριο Ελλάδος, 
το Γεωτεχνικό Επιμελητήριο Ελλάδος, 
το Ινστιτούτο Γεωλογικών και Μεταλλευτικών Ερευ¬ 
νών, 

το Ελληνικό Κέντρο Θαλάσσιων Ερευνών, 
το Ελληνικό Κέντρο Βιοτόπων-Υγροτόπων, 
το Εθνικό Κέντρο Φυσικών Επιστημών, 
το Εθνικό Κέντρο Περιβάλλοντος και Αειφόρου Ανά¬ 
πτυξης, 

το Ινστιτούτο Καταναλωτών, 
ο Ελληνικός Γεωργικός Οργανισμός «Δήμητρα», 
η Εθνική Επιτροπή για την καταπολέμηση της Απε¬ 
ρήμωσης, 

οι περιβαλλοντικές Μη Κυβερνητικές Οργανώσεις και 
οι κοινωνικές Μη Κυβερνητικές Οργανώσεις.». 

«4. Το Εθνικό Συμβούλιο Υδάτων συγκαλείται από τον 
Π ρόεδρό του τουλάχιστον δύο (2) φορές το χρόνο. Για τις 
συνεδριάσεις του Εθνικού Συμβουλίου Υδάτων τηρού¬ 
νται πλήρη απομαγνητοφωνημένα πρακτικά με ευθύνη 
της Ειδικής Γραμματείας Υδάτων.Τα πρακτικά δημοσιεύ¬ 
ονται στην ιστοσελίδα του Υπουργείου Περιβάλλοντος 
και Ενέργειας.». 

2. Στο πρώτο εδάφιο της παρ. 5 του άρθρου 3 του 
ν. 3199/2003 η φράση «συγκροτείται με απόφαση του 
Υπουργού Περιβάλλοντος, Χωροταξίας και Δημόσιων 
Έργων και συγκαλείται από τον Πρόεδρό του τουλάχι¬ 
στον μία φορά το χρόνο» αντικαθίσταται με τη φράση 
«συγκροτείται με απόφαση του Υπουργού Περιβάλλο¬ 
ντος και Ενέργειας». 




5448 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 25/20.02.2018 


3. Η παρ. 3 του άρθρου 4 του ν. 3199/2003, όπως ισχύει 
μετά την τροποποίησή της με την παρ. Ί δ του άρθρου 
πέμπτου του ν. 4117/2013 (Α'9), αντικαθίσταται ως εξής: 

«3. Συνιστάται στην Ειδική Γραμματεία Υδάτων Γνωμο- 
δοτική Επιτροπή Υδάτων, η οποία αποτελείται από τον 
Ειδικό Γραμματέα Υδάτων ως πρόεδρο, έναν εκπρόσω¬ 
πο του Υπουργείου Εσωτερικών, έναν εκπρόσωπο του 
Υπουργείου Οικονομίας και Ανάπτυξης, έναν εκπρόσωπο 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, έναν εκπρόσωπο του Υπουρ¬ 
γείου Οικονομικών, έναν εκπρόσωπο του Υπουργείου 
Διοικητικής Ανασυγκρότησης, έναν εκπρόσωπο του 
Υπουργείου Υποδομών και Μεταφορών και έναν εκπρό¬ 
σωπο του Υπουργείου Αγροτικής Ανάπτυξης. Η Γνωμο- 
δοτική Επιτροπή Υδάτων συγκροτείται με απόφαση του 
Υπουργού Περιβάλλοντος και Ενέργειας και γνωμοδοτεί 
προς την Ειδική Γραμματεία Υδάτων για την άσκηση των 
αρμοδιοτήτων που αναφέρονται στις περιπτώσεις α', β', 
δ' και ε'της παραγράφου 1, καθώς και για θέματα που 
προβλέπονται στην κείμενη νομοθεσία.». 

Άρθρο 30 

Στην παρ. 7 του άρθρου 52 του ν. 4280/2014 προστί¬ 
θενται περιπτώσεις ως εξής: 

«7. Κτηνοτροφικές εγκαταστάσεις, πτηνοτροφεία, με¬ 
λισσοκομεία, εκτροφεία θηραμάτων, υδατοκαλλιέργειες, 
εκτροφεία γουνοφόρων ή άλλες συναφείς κτηνοτρο¬ 
φικές μονάδες, ιεροί ναοί, μετόχια, ησυχαστήρια, ιερές 
μονές και βοηθητικοί χώροι αυτών, παρεκκλήσια, ιερά 
προσκυνήματα που εγκαταστάθηκαν μέχρι την έναρξη 
ισχύος του παρόντος νόμου χωρίς άδεια της δασικής 
υπηρεσίας σε δάση, δασικές εκτάσεις και δημόσιες 
εκτάσεις των περιπτώσεων α' και β'της παραγράφου 
5 του άρθρου 3 του παρόντος νόμου, συνεχίζουν τη 


λειτουργία τους για μια τριετία από την έναρξη ισχύος 
του παρόντος, εντός της οποίας οφείλουν να λάβουν 
την έγκριση επέμβασης των άρθρων 45 και 47Α του 
ν. 998/1979, όπως τα άρθρα αυτά ισχύουν μετά την αντι¬ 
κατάστασή τους με το άρθρο 36 του παρόντος νόμου, με 
την επιφύλαξη των παραγράφων 4 και 6 του άρθρου 45 
του ν. 998/1979, έγκριση περιβαλλοντικών όρων ή υπα¬ 
γωγή σε Πρότυπες Περιβαλλοντικές Δεσμεύσεις (ΠΠΔ), 
σύμφωνα με την ισχύουσα νομοθεσία, καθώς και τα πι¬ 
στοποιητικά από την αρμόδια Πολεοδομική Υπηρεσία ή 
την άδεια δόμησης, όπου απαιτούνται, σύμφωνα με τα 
οριζόμενα στην παρ. 1 του άρθρου 2 του ν. 4056/2012. 
Κατά τη διάρκεια της ανωτέρω προθεσμίας αναστέλλεται 
η ισχύς των διοικητικών πράξεων αποβολής, επιβολής 
προστίμων, κατεδάφισης, κήρυξής τους ως αναδασω¬ 
τέων, που τυχόν έχουν εκδοθεί, και, εφόσον εκδοθούν 
όλες οι απαιτούμενες διοικητικές πράξεις και εγκρίσεις, 
οι πράξεις αυτές ανακαλούνται από τη δασική υπηρεσία. 

Τυχόν καταβληθέντα ποσά δεν επιστρέφονται ούτε 
συμψηφίζονται. Η συνέχιση της λειτουργίας των ανω¬ 
τέρω εγκαταστάσεων απαγορεύεται στις περιπτώσεις 
που εκδοθεί, πλήρως αιτιολογημένη πράξη του προϊ¬ 
σταμένου του αρμόδιου Δασαρχείου ή της αρμόδιας Δι¬ 
εύθυνσης Δασών, αν δεν υπάρχει δασαρχείο σε επίπεδο 
νομού, στην οποία διαπιστώνονται συνεχείς επεκτάσεις 
των ανωτέρω εγκαταστάσεων, κοπή ή εκχέρσωση δασι¬ 
κής βλάστησης, καθώς και κατασκευή κτιριακών εγκα¬ 
ταστάσεων, που δεν σχετίζονται με τη λειτουργία τους.». 

Άρθρο 31 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται 
διαφορετικά στις επιμέρους διατάξεις. 

ΠΑΡΑΤΗΡΗΣΕΙΣ 









Οι 5 Π Π τιου βρίσκονται κάνω στο 

διοικητικό όριο των Περιφερειών 

Κεντρικής και Ανατολικής 

Μακεδονίας - Θράκης (ΠΚΜ και 

ΠΑΜΘ αντίστοιχα) εντάσσονται στη 

χωρική ευθύνη των ΦΔΠΠ Κερκίνης 

και Οροσειράς Ροδόκης αντίστοιχα, 

ακολουθώντας τα όρια αυτά. 

Εξαιρούνται τα τμήματα των 

ρεμάτων της κεριοχής 6Κ1150005, 

κου εντάσσονται εξ' ολοκλήρου στον 

ΦΔΠΠ Ροδόκης. 

Οι 5 Π Π κου βρίσκονται κάνω στο 

διοικητικό όριο των Περιφερειών 

Κεντρικής και Ανατολικής 

Μακεδονίας - Θράκης (ΠΚΜ και 

ΠΑΜΘ αντίστοιχα) εντάσσονται στη 

χωρική ευθύνη των ΦΔΠΠ Κερκίνης 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 20 Φεβρουάριου 20Ί 8 

Ο Πρόεδρος της Δημοκρατίας 

ΠΡΟΚΟΠΙΟΣ Β. Π ΑΥΛΟ Π ΟΥΔΟΣ 

Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΘΕΑΝΩ ΦΩΤΙΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Διοικητικής 

Ανασυγκρότησης 

ΟΛΓΑ ΓΕΡΟΒΑΣΙΛΗ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 

Υφυπουργός Ναυτιλίας και 
Νησιωτικής Πολιτικής 

ΝΕΚΤΑΡΙΟΣ ΣΑΝΤΟΡΙΝΙΟΣ 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Περιβάλλοντος 
και Ενέργειας 

ΓΕΩΡΓΙΟΣ ΣΤΑΘΑΚΗΣ 

Μεταναστευτικής 

Πολιτικής 

ΙΩΑΝΝΗΣ ΜΟΥΖΑΛΑΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Υφυπουργός 

Εξωτερικών 

ΙΩΑΝΝΗΣ ΑΜΑΝΑΤΙΔΗΣ 

Υγείας 

ΑΝΔΡΕΑΣ ΞΑΝΘΟΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 

Ναυτιλίας και 
Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Τουρισμού 

ΕΛΕΝΑ ΚΟΥΝΤΟΥΡΑ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 20 Φεβρουάριου 20Ί 8 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' Ί 3Ί). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ·9ΐτ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από Ί έως Ί6 σελίδες είναι Ί,ΟΟ €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από Ί έως Ί 6 σελίδες είναι Ί ,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60ιτΐ3$ΐ6Γ.6ΐ@6ϊ.9·Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχύοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΙ·9ΐτ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ \ 


Ταχυδρομική Διεύθυνση: Καττοδιστρίου 34, τ.κ. 10432, Αθήνα 

Ιστοσελίδα: νννννν.θΐ^ 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

της ιστοσελίδας: ΙΐθΙρεΙθδΚ.θΙ@θ1.9Γ 

Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

Μ60ηΐ<Ι$τ6Ιί.6τ@6τ.9Γ 

Παραλαβής Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 

Ωράριο για το κοινό: Δευτέρα ως Παρασκευή: 8:00 -13:30 

και αλληλογραφία: 9Γ3ητιηίΐ3τ6ί3@6ΐ.9 |Γ 



















